Teodor Popescu 


Despre suferinţă 


CUPRINS: 


Despre suferință. 

Mlădiţa aduce roade. 

Cei care au căzut. 

Un foc mistuitor. 

Duceţi până la capăt mântuirea voastră. 
Hula împotriva Duhului Sfânt. 

Câteva cuvinte despre Samson „Cine a murit este eliberat de păcat” 
Nu judecați. 

Cei din casa Cezarului. 

Pentru ce te mâhneşti, suflete? 

Nu tăcea în fața lacrimilor mele. 

După plecarea mea. 

Eu sunt cu voi în toate zilele. 


Despre suferință. 

Nu întâlnim în lume nimic mai des ca suferința. Mintea omului nu poate 
pătrunde nici de unde vine ea, nici cu ce scop vine. Ea este socotită ca o piedică 
în calea fericirii sau a bucuriei de a trăi. Necredinţa şi aici se arată lipsită de 
mângâiere, iar credința, dimpotrivă, se arată şi aici ca plină de mângâiere. 

Cuvântul lui Dumnezeu ne dă multe lămuriri în privința suferinței, iar 
noi nu le putem strânge pe toate. Când citim Cuvântul, odată îţi apare cu mai 
multă putere un cuvânt, altădată alt cuvânt şi este greu să putem aduna toate 
gândurile care se grupează în jurul suferinței. 

1. În primul rând, suferința este pedeapsă pentru păcat; dacă n-ar fi fost 
păcat, n-ar fi fost nici suferință. Păcatul rupe legătura cu Dumnezeu, iz-vorul 
oricărui bine şi al oricărei binecuvântări; şi dacă s-a rupt această legătură, din 
acest fapt nu poate să iasă decât amar şi suferință. De multe ori, suferința 
merge înaintea morții. 

Cuvântul lui Dumnezeu are multe locuri care vorbesc despre suferință ca 
pedeapsă pentru păcat şi unul din ele este cel din Ieremia 2:19, unde 
citimaşa:„Tu singur te pedepseşti cu răutatea ta şi răzvrătirea ta te va mustra; 
şi vei şti şi vei vedea ce rău şi ce amar este să părăseşti pe Domnul Dum-nezeul 


tău."Iar prorocul Mica zice:,„Voi suferi mânia Domnului, căci am păcătuit 
împotriva Lui'(7:9). 

Între păcat şi între suferință este deci o strânsă legătură, dar nu 
totdeauna reuşim să facem această legătură. De aceea, Domnul Isus atrage 
atenţia să nu fii gata să judeci pe cine suferă şi să-l socoteşti mai vinovat decât 
alţii,„În acelaşi timp au venit unii şi au istorisit lui Isus ce se întâmplase unor 
galileeni, al căror sânge îl amestecase Pilat cu jertfele lor. Şi răspunzând, El le-a 
zis: „Gândiţi voi că aceşti galileeni au fost mai păcătoşi decât toți ceilalți 
galileeni, pentru că au suferit astfel de lucruri? Eu vă spun: nu; ci, dacă nu vă 
pocăiți, toți veţi pieri la fel. Sau acei optsprezece peste care a căzut turnul din 
Siloam şi i-a omorât, credeți că au fost mai vinovați decât toţi ceilalți oameni 
care locuiau în Ierusalim? Eu vă spun: nu; ci, dacă nu vă pocăiți, toţi veți pieri 
la fel."(Luca 13:1-5). 

Când ucenicii au văzut pe orbul din naştere, au întrebat:,„Învăţătorule, 
cine a păcătuit: omul acesta sau părinții lui, de s-a născut orb?" Isus a 
răspuns: „N-a păcătuit nici omul acesta, nici părinții lui, ci s-a născut aşa ca să 
se arate în el lucrările lui Dumnezeu™ (Ioan 9:2-3). 

Dacă suferința este pedeapsă pentru păcat, ne întrebăm cu drept cuvânt: 
De ce atunci şi cei iertați de păcate suferă şi adeseori chiar mai mult decât cei 
necredincioşi? Tot Cuvântul lui Dumnezeu ne dă răspuns. Citim:,„Aţi uitat de 
tot îndemnul pe care vi-l dă ca unor fii: Fiul meu, nu disprețui dis-ciplinarea 
Domnului şi nu-ți pierde inima când eşti mustrat de El. Căci Domnul 
disciplinează pe cine-l iubeşte şi biciuieşte pe orice fiu pe care-l primeşte.” 
Suferiți disciplinarea! Dumnezeu Se poartă cu voi ca şi cu nişte fii. Căci, care 
este fiul pe care nu-l disciplinează tatăl? Dar dacă sunteți scutiți de 
dis-ciplinare, de care toți au parte, sunteți nişte copii nelegitimi, iar nu fii. Şi 
apoi, dacă părinții noştri trupeşti ne-au disciplinat şi tot le-am dat cinstea 
cuvenită, nu trebuie oare, cu atât mai mult, să ne supunem Tatălui duhurilor 
şi să trăim? Căci ei ne disciplinau pentru puţine zile, cum credeau ei că este 
bine; dar El, pentru binele nostru, ca să ne facă părtaşi sfințeniei Lui. Orice 
disciplinare deocam-dată pare o pricină de întristare şi nu de bucurie; dar mai 
pe urmă aduce celor încercaţi prin ea, roadă dătătoare de pace a 
dreptății" (Evrei 12:5-11). 

Suferința aceasta a fost numită disciplină părin-tească. Despre ea se 
vorbeşte şi în alte părți ale Cuvântului lui Dumnezeu." Eu mustru şi disciplinez 
pe toţi aceia pe care-i iubesc'(Apocalipsa 3:19). 

În Psalmul 99 se vorbeşte de aleşii lui Dumnezeu, Moise şi Samuel, pe 
care Dumnezeu i-a ascultat, dar i-a şi disciplinat pentru greşelile lor. 

În mustrarea părintească se arată purtarea de grijă a iubirii lui 
Dumnezeu. Dacă este aşa, suferința are cu ea o mare mângâiere. 

2. Suferința poate să fie şi suferință de încercare. Apostolul Petru 
scrie:,În ea (în mântuire) voi vă bucuraţi mult, cu toate că acum, dacă trebuie, 
sunteți întristaţi pentru puţin timp, prin felurite încercări"(1 Petru 1:6). În 
Apocalipsa citim: „Nu te teme nicidecum de ce vei suferi. lată, Diavolul va 
arunca în închisoare pe unii dintre voi, ca să fiți încercați. Şi veţi avea un necaz 
de zece zile. Fii credincios până la moarte şi îți voi da cununa vieții'(2:10). 


Poporul evreu a fost pus la încercare prin călătoria lui prin pustie, pentru ca să 
i se cunoască pornirile inimii. 

Cât de credincios este cineva, la necaz şi la suferinţă se vede. În timpurile 
cât suntem sănătoşi, cât ne merge bine, nu cunoaştem atâtea şi atâtea 
dedesubturi ale inimii noastre, nu ne dăm seama cât egoism nezdrobit este în 
noi, câtă nerăbdare, cât menajament al firii noastre, câtă încăpățânare, câtă 
neascultare şi chiar câtă necredință este în noi înşine. Vine însă suferința şi 
atunci acestea se arată mai abitir ca oricând şi ne îngrozim. 

În zilele bune, suntem siguri că ne învoim cu dreptatea căilor lui 
Dumnezeu şi că pe oriunde ar vrea El să ne ducă, El este drept şi bun cu noi. 
Când însă vine suferința, vedem că nu este tocmai aşa în sufletele noastre. Ne 
îndoim, ne întrebăm, ne cer-cetăm şi vedem că aproape nu mai avem încredere 
în scumpele făgăduinţe ale lui Dumnezeu, care totuşi rămân neschimbate, 
nezguduite. 

Credem că iubim pe toată lumea şi mai ales pe cei mai de aproape ai 
noştri, ne credem buni şi prietenoşi cu toți, dar în suferință ne arătăm 
supărăcioşi, nervoşi, amari şi acri, chiar cu cei apropiaţi ai noştri, care ne 
iubesc. Când vine încercarea, atunci se arată ce este în noi. 

3. Nu ne cunoaştem bine pe noi înşine şi de aceea îngăduie Dumnezeu 
suferința şi încercarea: ca să ne cunoaştem pe noi înşine. Din aceasta nu avem 
decât folos, căci Dumnezeu voieşte ca încercarea să se prefacă într-o suferință 
de curățire. Curăţirea ne aminteşte de foarfecele care taie mlădița de la viță. 
Domnul Isus vorbeşte despre aceste foarfeci care sunt întrebuințate pentru ca 
noi să aducem mai multă roadă. 

Scriptura vorbeşte de asemenea de cuptorul de topit metale preţioase. 
Este o aramă scumpă ca şi aurul, iar aurul însuşi este un metal preţios, la fel 
şi argintul. Şi aceste metale trebuie puse în cuptorul de topire, ca să se scoată 
din ele zgura. Tot aşa întrebuințează Dumnezeu suferința pentru binele nostru. 
Fie că ea este disciplină părintească, fie că este suferință de încercare, trebuie 
să se prefacă în suferință de curăţire sub foarfecă Celui care vrea ca noi să 
aducem mai multă roadă. 

El vrea să ne înveţe cu răbdarea, fără care nu suntem oameni desăvârşiți, 
întregi şi să nu ducem lipsă de nimic (Iacov 1:4). Câţi au fost frumos împodobiţi 
cu această roadă minunată, răbdarea! Altă roadă este să crească ascultarea 
noastră de El, să se întărească încrederea noastră în El, să fie înmulțită iubirea 
noastră către El, să sporească rugăciunea noastră rodnică şi vie şi să se 
imprime chipul Domnului Isus în sufletele noastre. Dacă acestea le urmăreşte 
Domnul Dumnezeu cu noi, face ca, atunci când vine suferința, să nu dorim să 
ni se ia îndată de la noi. Doamne, m-ai pus în cuptor, ţine-mă în el cât ştii Tu 
să mă ţii şi fă să iasă din mine toată zgura care mai este în mine. Ai luat în 
mână foarfecă, taie, Doamne, cât ştii Tu că trebuie să tai, pentru că şi eu vreau 
ce vrei Tu, adică să aduc mai multă roadă. 

4. Altădată însă, suferinţa este suferință pentru a fi păziți de păcat. Prin 
descoperirile pe care le-a avut, Apostolul Pavel era în pericolul de a se mândri. 
Ca să-l ferească de aceasta, Domnul Dumnezeu a trimis peste el o suferință, un 
țepuş. De trei ori a rugat pe Domnul să i-l ia, dar Domnul îi răspunde că 


țepuşul rămâne, ca să fie păzit de mândrie (2 Corinteni 12:1-10). Carul este 
adesea împiedicat ca să n-o ia la vale şi să se prăbuşească. De multe ori, aşa 
este şi suferința: o piedică în calea noastră, ca să nu cădem în păcat. Un poet 
zicea:„Mult am suferit. Dar fără suferințe unde aş fi fost eu acum?" 

5. Altădată suferința este o suferință de ade-verire, ca să se dovedească 
într-adevăr că suntem copii ai lui Dumnezeu. Credincioşi de zile bune pot să fie 
mulți, în suferință însă, mai puţini. Credinţa trebuie să se arate ca veritabilă, şi 
tot aşa şi dragos-tea noastră către Cel care ne-a iubit cel dintâi. 

„Ferice de cine rabdă ispita! Căci, după ce a fost găsit bun (adeverit bun), 
va primi cununa vieţii, pe care Dumnezeu a făgăduit-o celor ce-L iubesc'(lacov 
1:12). De aceea îngăduie Domnul Dum-nezeu suferința, ca să se arate şi în 
suferință credința noastră şi dragostea pe care n-o poate şterge nimeni, încât să 
putem zice şi noi ca apostolul Pavel:,Cine ne va despărți pe noi de dragostea lui 
Cristos?". În suferință, cel credincios poate să cânte împreună cu psalmistul 
care zicea: „Pe cine altul am eu în cer afară de Tine? Şi pe pământ nu-mi găsesc 
plăcerea în nimeni, decât în Tine. Carnea şi inima mi se prăpădesc, dar 
Dumnezeu este pururea stânca inimii mele şi partea mea'(Psalmul 73:25). 

Cine suferă în felul acesta are o influență bună asupra celorlalți, fie că 
aceia sunt credincioşi, fie că sunt necredincioşi. De la patul de suferință al 
celui care iubeşte pe Domnul Isus pornesc râuri de binecuvântare. 
Necredincioşii zic atunci: Ce Mântuitor este acesta care îi tine tari şi în 
suferință? Iar credincioşii, ieşind de acolo, slăvesc pe Dumnezeu că a 
binecuvântat pe un suflet aşa de mult, încât chiar şi în suferință îl 
preamăreşte. 

6. Suferințele trebuie să fie toate spre slava lui Dumnezeu.,„Boala aceasta 
nu este spre moarte, a zis Domnul Isus,'ci ca să fie preamărit Fiul lui 
Dumnezeu prin ea'(loan 11:4). De când am primit pe Domnul Isus, ne-am ales 
ca scop al vieţii să trăim pentru Domnul nostru şi să-L preamărim, prin orice 
ar fi să trecem. lar prin suferință ni se dă ocazia să preamărim pe Domnul 
nostru, arătând cum credința noastră este mai tare decât necazul nostru. 

Cineva scria undeva:„Suferință, cine este vred-nic de tine? Aici eşti 
numită povară, acolo sus onoare, de care nu oricui i se face parte." 

7. În sfârşit este suferința împreună cu Domnul Isus şi suferința pentru 
Domnul Isus, despre care scrie pe larg Cuvântul lui Dumnezeu. Domnul Isus 
spune:„Dacă vă urăşte lumea, ştiţi că pe Mine M-a urât înaintea voastră. Dacă 
ați fi din lume, lumea ar iubi ce este al ei. Dar pentru că nu sunteți din lume şi 
pentru că Eu v-am ales din mijlocul lumii, de aceea vă urăşte lumea. Aduceţi- 
vă aminte de vorba pe care v-am spus-o: robul nu este mai mare decât 
stăpânul său. Dacă M-au prigonit pe Mine, şi pe voi vă vor prigoni. Dacă au 
păzit cuvântul Meu, şi pe al vostru îl vor păzi. Dar vă vor face toate acestea din 
cauza Numelui Meu, pentru că ei nu cunosc pe Cel ce M-a trimis.'(loan 15). 

De când ne-am hotărât pentru Domnul Isus, ştim că vom fi urâţi. 
Aceasta ne este spus clar; iar când am avut parte de ură, nu trebuia să ne 
mirăm, deşi la început ne-am mirat. După un timp ne-am mai deprins şi ştim 
că aşa trebuie să fie, cum este scris. Dar chiar când suferința este pentru 
Domnul Isus, parcă tot nu ne învoim în totul cu ea. Nu tot aşa era cu cei dintâi 


creştini; plini de dragostea Domnului Isus, aceia se arătau şi în privința 
aceasta cu totul superiori. Ei nu fugeau de moartea de martir, ci o doreau, 
câteodată chiar peste măsură de mult. 

„Dacă voieşte cineva să vină după Mine, să se lepede de sine, să-şi ia 
crucea(în fiecare zi, spune Luca)şi să Mă urmeze."Să fii gata deci, să suferi 
pentru Domnul Isus. Dar nu toți credincioşii au cunoştinţa trebuitoare în ce 
priveşte,„crucea", adică suferința pentru Domnul Isus. Cineva poate să sufere 
pentru nedelicateţea lui sau pentru lipsa lui de pricepere şi i se pare totuşi că 
suferă pentru Domnul Isus.„Cruce'sau suferință pentru Domnul Isus este 
numai aceea anume pentru El. Dacă însă sufăr din pricina nepriceperii mele 
sau a nedeli-cateţii mele sau chiar a pornirilor mele spre mânie şi altele, 
aceasta nu este,„cruce." 

Când vine suferința, ce facem de obicei? Cerem ca Domnul s-o ia de la 
noi. N-ar fi însă mai bine ca, în lumina gândurilor de acum, să zicem: Doamne, 
fă-mă să Te mărturisesc şi prin suferința mea şi fă-mă să învăţ ce vrei Tu să 
mă înveţi prin suferință? Sporeşte dragostea Ta în inima mea! Căci, fie că 
trăim, fie că murim, ai Tăi suntem. 

Mlădiţa aduce roade. 

loan 15:1-6 

Luther a avut o discuţie cu Zwingli — care era mai înaintat în cunoaşterea 
Cuvântului lui Dum-nezeu. Discuţia a fost cu privire la cina Domnului. Zwingli 
spunea: Cina este numai spre amintire, „spre amintirea Mea'. Luther, 
nu:,„Acesta este trupul Meu". Luther s-a cam supărat că Zwingli nu zicea ca el. 
Dar Zwingli a fost mai potolit şi mai pe urmă s-a dovedit că avea dreptate, 
pentru că Luther nu era prea clar în privința acestui subiect. Fiind un om 
energic, Luther a rămas cu părerea lui:,Este sângele Meu, este trupul Meu". 
Dar cuvântul,este'"poate fi tradus şi cu,înseamnă'sau,„simbolizează". Zwingli a 
fost smerit, a apreciat foarte mult pe Luther şi s-a dat bătut. În cartea „Pe 
urmele Mielului" se spune că este bine să te laşi învins pentru Domnul Isus. 

Mi-a venit întâmplarea aceasta în minte în legătură cu,„mlădița care este 
în Mine'şi pe care El o taie şi o aruncă în foc, dacă nu aduce roadă. Se poate să 
fie în El şi totuşi să fie tăiată? Dacă nu, atunci de ce spune că,este'în viță? 

Acest,este'trebuie să fie înțeles în tot contextul, din ce spune mai sus şi 
mai jos. Noi greşim când luăm lucrurile ca spuse numai pentru noi. Ştergem cu 
buretele toată istoria şi nu ţinem socoteală despre cine este vorba. Ne uităm 
printre noi şi ne întrebăm: Care dintre noi va fi tăiat? 

— Cred că greşim dacă luăm lucrurile aşa. 

Evanghelia nu începe cu noi şi nu sfârşeşte cu noi. Pe tulpina aceasta, 
care este Domnul Isus Cristos, s-au ridicat, în cursul istoriei, o mulțime de 
mişcări, care toate s-au pretins că pornesc de la Domnul Cristos. Dar nu este 
aşa. Şi dacă veți adăuga în mintea dumneavoastră un singur cuvânt, aveţi să 
dați peste înțelesul acestui verset: „Pe orice mlădiță care(pretinde că)este în 
Mine şi nu aduce roadă, Tatăl o taie'(loan 15:2). 

Aceasta este pretenţia creştinătăţii. Catolicul zice: Noi suntem creştini! 
Ortodoxul şi protestantul zic: Noi suntem creştini! Toţi pretind că ei sunt 
adevărata biserică. Au pretenții mari, dar dacă nu se vede roadă Duhului, 


atunci sunt mlădițe neroditoare. Şi are să vină vremea când vor fi tăiate. 
Asupra creştinătăţii cu pretenţii atât de mari stă să vină judecata. Vine vremea 
când creştinătatea aceasta va fi cu totul lepădată. Judecata de la Apocalipsa 17 
este asupra creştinătăţii de azi. Are pretenţii foarte mari, dar roade nu aduce 
deloc.„Pe orice mlădiță care(pretinde că)este în Mine şi nu aduce roadă, El o 
taie". 

— Când? 

— Când vine judecata asupra creştinătăţii de astăzi. 

În Apocalipsa sunt unele lucruri prezise, dar care încă nu s-au împlinit. 
lată, de exemplu, ce se zice bisericii din Tiatira (Apocalipsa 2:18-25). Tiatira 
înfăţişează, istoriceşte, creştinătatea din timpul evului mediu, foarte harnică. 
Atunci s-a răspândit creştinătatea la mulţi, dar cu mult amestec. Şi când 
începutul este amestec, sfârşitul cum să fie? Erau numai câteva nume de 
oameni care s-au dovedit credincioşi. Dumnezeu Şi-a avut întotdeauna pe 
credincioşii Săi, martorii Săi nu au dispărut niciodată. Chiar în timpurile cele 
mai întunecoase Şi-a avut martorii Săi. 

Pretenţia bisericii este foarte mare: Noi suntem adevărata biserică, noi! 
Noi! Noi suntem de veacuri şi voi de ieri-alaltăieri. Noi suntem atâţia, iar voi o 
mână de oameni. Pretenţia este foarte mare. Dar Tatăl cunoaşte foarte bine 
care aduce roadă şi care nu aduce roadă. Acest lucru este determinant: să 
aduci roadă. Aceasta este explicația istorică. 

Dar aceştia care au venit în legătură cu evan-ghelia, parcă-parcă s-au 
îmbunătățit cu ceva. Când este naşterea din nou, imediat este roadă. Dar unii 
sunt numai sub influența Domnului Isus. Aceştia trebuie să o ia în serios, 
trebuie să rămână în Domnul Isus, adică să ajungă la naşterea din nou. Dacă 
nu ajung aici, atunci au soarta mlădiței neroditoare, care este tăiată, se usucă 
şi se arde. 

Nu este vorba aici de cei născuți din nou, nu estevorba de noi, dacă ne- 
am născut din nou. Pentru cei născuți din nou nu mai este condamnare. Ei au 
Duhul Sfânt, sunt copii ai lui Dumnezeu, ei neapărat rodesc. Nu se poate copil 
al lui Dumnezeu să nu rodească; este imposibil! Care credincios în Dom-nul 
Cristos poate să rămână în păcat, să stăruie într-un păcat cunoscut ca păcat? 
Tocmai de aceea este credincios, pentru că nu mai stăruie în păcat. Totuşi — va 
zice cineva -— şi între cei născuți din nou poate să cadă vreunul în păcat. 

— Da, se poate şi chiar Cuvântul prevede asta. Dar nu rămâne aşa, nu 
poate să rămână aşa. El se roagă şi geme: „Ai milă de mine, Doamne!" Dacă îl 
întrebi: Ce faci? 

— Îţi răspunde: Rău fac! Şi mereu strigă: „Ai milă de mine, Doamne! Ai 
milă!" Nu încetează, chiar dacă ani de zile îl înfăşoară păcatul. Dar Dumnezeu 
tot îl scoate din păcat. 

Aici nu este vorba de cei născuți din nou. Tot-deauna naşterea din nou 
este urmată de roade. Roadele sunt partea dinafară, care trebuie să corespundă 
unei lucrări dinăuntru. Lucrarea dinăuntru se vede în roadă dinafară. lacov 
spune lucrul acesta (2:18): „Arată-mi credința ta fără fapte, şi eu îţi voi arăta 
credința mea din faptele mele". Noi vedem numai partea exterioară. Inima şi 
rărunchii Domnul le cercetează (Apocalipsa 2:23). N-are niciunul pretenţia să 


străbată până în adâncul unui suflet sau altul. Constatăm şi noi cum se 
manifestă omul în afară. 

„Mlădiţa care este în Mine'este mlădița cu pretenţia că este în Domnul 
Isus. Dar Dumnezeu o cunoaşte foarte bine că nu aduce roadă şi o taie. 

Pe butucul acesta au crescut, după cum ne este arătat în evanghelie, 
mlădițe cu o dezvoltare frumoasă şi altele cu o dezvoltare anapoda. Grăun-tele 
de muştar se face copac mare. Nu este natural; este o creştere nenaturală. 
Femeia care introduce trei măsuri de aluat în făină - acestea sunt trei mari 
biserici; toată plămădeala s-a stricat. Evanghelia este foarte reală, arată 
situația aşa cum o vede Domnul Isus. 

Dar când este naşterea din nou, atunci este şi legătura cu Domnul Isus. 
Acesta este un lucru care trebuie accentuat:,„Nu este nici o condamnare pentru 
cei care sunt în Cristos Isus'"(Romani 8:1). 

Roadă aceasta este cea de la Galateni 5:22-23, pe care orice credincios 
trebuie să o aibă, mai mult sau mai puţin. lar dacă se câştigă şi suflete pentru 
Domnul Isus, roadă este îmbelşugată. Apostolii au adus această roadă. Şi între 
noi sunt suflete câştigate pentru Domnul Isus; dar, în primul rând, trebuie să 
fie roadă Duhului. 

Sunt persoane care pot să fie prinse în lucrul lui Dumnezeu şi se avântă 
în acest lucru, dar nu poartă atâta grijă de roadă Duhului. Într-adevăr, 
lucrarea lui Dumnezeu este ca un şuvoi care înaintează, care ia cu el. Şi sunt 
persoane care se avântă, sunt ocupați de dimineața până seara, zi de zi, 
săptămână după săptămână. În felul acesta devin lihniţi. 

Când lucra Domnul Isus aici pe pământ, simțea nevoie, când şi când, să 
Se retragă. Hudson Taylor, când şi când se retrăgea o lună, poate şi mai bine, 
să se recreeze, nu atât în trup, cât mai ales să cerceteze Cuvântul, să se 
cerceteze pe sine însuşi, să acumuleze putere de sus şi apoi să se avânte iar în 
lucrare. 

Toţi cei care lucrează în Evanghelie au neapărată nevoie să se retragă, să 
se încarce cu energie de sus, ca apoi iarăşi să lucreze. Dacă lucrează întruna şi 
nu au timp de retragere, devin şterşi şi afânați. Pot să câştige mii de suflete 
pentru Domnul Isus Cristos, dar trebuie întâi să poarte grijă de starea lor 
per-sonală. Atunci sufletele vor fi mai solid câştigate pentru Domnul Isus şi vor 
fi mai binecuvântate. 

Eu aşa am înţeles lucrurile acestea, asupra cărora s-a mai stat de vorbă 
şi altădată. Şi gândesc că, dacă vom privi lucrurile aşa, în istorie, în mersul lor, 
atunci cuvintele acestea devin luminoase pentru noi. 

Dar, dacă este aşa, aduceți în față pe Anania şi Safira. Ar trebui atunci să 
discutăm şi lucrul acesta. Oamenii aceştia au fost aruncaţi pentru totdeauna 
dinaintea lui Dumnezeu sau au fost imediat pedep-siți? 

— Atunci Duhul lui Dumnezeu lucra cu putere. Şi cercetătorii 
Cuvântului lui Dumnezeu nu se gândesc la veşnicia lui Anania şi Safira, ci la 
puterea cu care lucra Duhul Sfânt atunci în biserică: a pedepsit imediat, cu 
asprime, păcatul, şi pe toţi i-a cuprins groaza. 

Ce a fost cu Dima? 

— Apostolul Pavel spune:„,M-a părăsit". Ce s-a ales de el? 


— Nu ştiu. Dacă va fi fost născut din nou, hotărât că Dumnezeu l-a 
ridicat. Dacă nu va fi fost născut din nou, dacă va fi fost numai sub influența 
lui Pavel (cum a fost Ioas sub influenţa lui Iehoiada), atunci şi pe acest Dima l- 
a luat lumea; dar nu se spune mai departe. Dacă va fi fost născut din nou, nu 
l-a lăsat Dumnezeu. Lucrul acesta însă nu-l ştim, el ne este ascuns. 

Ni se spune că:„Dacă este în Mine şi nu aduce roadă, El o taie". Este aici 
vorba de cercetare de sine, dar să nu ciocnim siguranța mântuirii şi starea de 
copil al lui Dumnezeu. 

Să vedem lucrurile în ansamblu. Cum vine asta:„Este în Mine şi nu 
aduce roadă"? 

Roadă este dovada unei lucrări înăuntru. Nu este roadă, nu este lucrare 
înăuntru. Asta este o pricină de cercetare pentru noi înşine. Dar să fii născut 
din nou şi să te temi că vei fi tăiat, asta nu este siguranţă cu privire la 
mântuire. 

„Nu este nici o condamnare pentru cei care sunt în Cristos Isus!'Dar 
dacă venim cu nesiguranța, am amestecat toate şi am încurcat sufletele. Nu ne 
dă voie Cuvântul lui Dumnezeu şi experiența noastră de oameni credincioşi, nu 
ne dă voie, repet, să punem la îndoială siguranța mântuirii. Ca să iei toate 
lucrurile şi să le aplici la cei născuţi din nou, este o greşeală. Ar trebui să fim 
mai luători aminte la semnele copiilor lui Dumnezeu:„Duhul mărturiseşte 
împreună cu duhul nostru că suntem copii ai lui Dumnezeu'"(Romani 8:16). 

Nu trebuie să luăm unele cuvinte şi să le punem pe seama altora. Aşa 
este, de pildă, cu Simon vrăjitorul. El n-a cugetat prin Duhul Sfânt. A zis că a 
crezut, dar nu a primit Duhul Sfânt. Era din Samaria şi samaritenii au primit 
Duhul Sfânt într-un mod special, cu punerea mâinilor de către apostoli. Asta, 
ca să nu se mândrească, pentru că,mântuirea vine de la iudei", de la Ierusalim. 
Simon vrăjitorul a rămas acelaşi: se vede că nu i se părea păcat să lucreze cu 
Diavolul. La el se vede o gândire cu totul străină de Evanghelie: le-a oferit 
apostolilor bani, ca să poată şi el să dea altora Duh Sfânt. Atunci apostolul 
Petru îi spune: „Banii tăi să piară împreună cu tine, pentru că ai crezut că 
darul lui Dumnezeu s-ar putea obţine cu bani! Tu n-ai nici parte, nici sorț în 
toată treaba aceasta, căci inima ta nu este dreaptă înaintea lui 
Dumnezeu'"(Fapte 8:20-21): cugetarea ta este anapoda. Cel care are Duhul lui 
Dumnezeu nu cugetă aşa, el are o altă gândire în toate privințele. Atâta lucru 
n-ai înțeles? Se vede că n-ai primit naşterea din nou. Naşterea din nou îți dă un 
alt fel de gândire, un alt fel de viețuire. Mentalitatea aceasta a fost adusă de pe 
tărâmul vrăjitoriei şi transportată pe tărâmul adunării. „Tu n-ai nici parte!”. 
Aşa că acesta este un caz cu totul aparte; nu este vorba de cineva născut din 
nou. 

Vorbiți de împăratul Saul! Acolo este altceva, în tot Vechiul Testament, 
Duhul Sfânt nu locuia în credincioşi ca într-un templu, ci venea şi apoi Se 
îndepărta, în Noul Testament, Duhul Sfânt locuieşte în cel credincios ca într-un 
templu. 

David, în Vechiul Testament, a vorbit prin Duhul, dar una este lucrarea 
Duhului Sfânt în Noul Testa-ment şi alta este cea din Vechiul Testament. A 


venit Duhul Sfânt şi la Saul, încât se spunea că şi Saul este printre proroci. 
Dar la el n-a ținut mult, căci la Saul n-a fost o naştere din nou. 

Cei care au căzut. 

Evrei 6:1-8 

Sunt câțiva ani de când un tânăr, căzut de la credinţă, a venit plângând 
şi mi-a spus că nu mai are încredere că Domnul îl va primi, deşi el doreşte să-l 
slujească; dar, pe baza locului de la Evrei 6:1-8, zicea că nu mai este cu putință 
să fie reînnoit. 

Istoria bisericii vorbeşte de nişte credincioşi care, pe baza textului 
acestuia, nu mai vroiau să aibă vreo legătură cu unul căzut de la credință, căci 
ziceau că un astfel de om este cu neputinţă să fie reînnoit. 

Mie de mult mi-a dat de gândit acest text de la Evrei 6. Şi pentru că nu 
vrem să facem o întrebuințare greşită a Cuvântului lui Dumnezeu, câtă vreme 
n-am avut o lămurire deplină asupra lui, m-am ferit de a-l aplica cuiva. 
Gândind că Dum-nezeu mi-a dat înțelegerea mai lămurită asupra acestui loc, 
vi-l pun în față, socotind că va fi de folos. 

Despre cine este vorba aici: de oameni născuți din nou sau de alt fel de 
oameni? Să luăm lucrurile unul câte unul şi să nu fim nişte cititori grăbiţi ai 
Cuvântului lui Dumnezeu. 

Este nevoie să ținem seama că aceasta este epis-tola către Evrei. 

— Da, dar s-a scris şi pentru noi, va zice oricine. 

— Negreşit că pentru învățătura noastră s-a scris ea; dar ca să dobândim 
înțelesul adevărat, trebuie să ne socotim în locul celor dintâi cititori ai epistolei. 

Cine erau aceia? Erau evrei care veniseră în legătură cu evanghelia şi 
avuseseră parte de unele lucruri minunate prin Evanghelie. Trăiau însă în 
vreme de prigoană; nici nu apucaseră să treacă de-a binelea de partea 
Domnului Isus, că şi venise prigoana peste ei. Atunci, din pricina prigoanei, 
mulți dădeau înapoi, lucru care aducea mare bat-jocură asupra Evangheliei. Ei 
ajungeau până acolo, încât se lepădau de Domnul Isus ca de un înşelător, ca 
de un Mesia fals şi se întorceau acolo de unde plecaseră: în iudaism. Ei făceau 
să fie batjocorit Domnul Cristos. 

Ei făceau un păcat care nu era chiar hula împotriva Duhului Sfânt, dar 
aproape ca păcatul contra Duhului Sfânt, dacă nici Dumnezeu nu mai avea ce 
să le facă, pentru a-i aduce la o stare nouă. Aceia au văzut lucrările lui 
Dumnezeu, au căpătat impresii adânci, dar n-au ajuns până la naşterea din 
nou. Dumnezeu nu mai are noi mijloace de întrebuințat pentru ei. Astfel ei 
ajung un pământ care a fost udat, dar n-a produs decât spini şi mărăcini; pe 
un astfel de pământ nu-l aşteaptă decât blestemul şi focul. 

A cădea într-un păcat este un lucru şi a te lepăda cu totul de Cristos este 
altceva. Oamenii aceia până acolo ajungeau, că se lepădau de tot de Domnul 
Cristos. Ei sunt asemănați cu sămânța căzută în locuri stâncoase: au auzit 
Cuvântul, l-au primit îndată, cu bucurie, dar n-au avut rădăcină în ei înşişi, ci 
au ținut până la o vreme; şi cum a venit un necaz sau o prigoană, s-au lepădat 
de El. 

Să luăm cuvintele unul câte unul. 


„Să lăsăm cuvintele începătoare ale lui Cristos şi să mergem spre cele ce 
aparțin oamenilor maturi înseamnă să lăsăm abc-ul şi să trecem mai departe. 
Dacă nu înaintați, staţi pe loc şi puteți da înapoi. 

Orice credincios trebuie să înainteze şi în cunoştinţă şi în viață. 
Amândouă trebuie să meargă mână în mână, căci, dacă nu înaintezi în 
cunoştinţă, nu înaintezi nici în viață. Câteodată cunoştinţa o ia înainte şi viața 
rămâne pe urmă; altădată viața pare că o ia înainte şi cunoştinţa rămâne pe 
urmă. Oricum, să cauţi să cunoşti voia lui Dumnezeu, ca s-o trăieşti; şi, trăind 
voia lui Dumnezeu, să-L cunoşti pe El tot mai bine. 

„Fără să mai punem din nou temelia pocăinței de faptele moarte". Este 
pocăința de faptele făcute îndeosebi înainte de a veni în legătură cu 
Evan-ghelia, fapte care te întinează, cum întina pe unul din Vechiul Testament 
atingerea de un mort. Ele sunt făcute din evlavie lumească şi socotite ca 
plăcute lui Dumnezeu. Fapte de acestea am făcut cu toţii, unii mai mult, alții 
mai puțin, fără pocăință şi fără credinţă. Şi de ele trebuie să te pocăieşti, ca şi 
de păcate, pentru că tocmai evlavia aceasta lumească a fost pentru mulți dintre 
noi o piedică pentru întoarcerea noastră la Dumnezeu. 

— Dar ce, eu nu fac cutare lucru, nu mă rog, nu mă închin, nu ţin ce am 
apucat? zic de obicei oamenii, când sunt îndemnați să vină la Domnul Isus. 

„Credinţa în Dumnezeu'"face şi ea parte din lucrurile începătoare. Am 
avut această credință în Dumnezeu, cum au avut-o şi evreii, dar foarte 
întunecată şi deseori greşită. 

„Învățătura despre botezuri'sau despre,„spălări". Unii dintre farisei se 
botezau în fiecare zi. Venind în legătură cu evanghelia, aceştia ziceau:„Dar ce, 
să ne botezăm cu botezul lui Cristos?"Prin acest cuvânt se înțeleg şi spălările 
felurite despre care citim în Marcu 7. 

„Punerea mâinilor",,învierea morților"şi,„jude-cata veşnică'făceau de 
asemenea parte din lucrurile începătoare. Nu mai stăruim asupra aces-tor 
lucruri, care sunt la îndemâna tuturor, zice scriitorul epistolei, şi vom trece — 
dacă va voi Dumnezeu - la cele desăvârşite. 

„Cei care au fost luminaţi odată”. Este vorba de lumina minţii, nu a 
inimii. Nu este puţin lucru să capete cineva lumină în mintea sa, să ştie cine 
este şi ce este, să ştie cine este Dumnezeu şi ce a făcut El pentru noi, să se 
vadă măcar în parte păcătos, să ştie că Dumnezeu Se ocupă de noi. Câţi, 
ascultând evanghelia, se luminează într-o privință sau alta şi zic: Acum m-am 
luminat! Chiar dacă lumina n-a pătruns decât în minte, nu este un lucru de 
lepădat. Mintea este ca antreul casei: ca să intru în casă, trebuie să trec prin 
antreu. Atâtea lucruri bune, adevărate, se vestesc prin evanghelie şi atâția iau 
cunoştinţă despre ele şi sunt satisfăcuți de lumina care s-a produs în mintea 
lor. 

În Ioan 1:9 citim că Domnul Cristos este adevărata lumină, care 
luminează pe orice om, venind în lume. Aici,„luminează'"înseamnă,îşi aruncă 
lumina, razele'"peste toți oamenii. Totuşi nu toți oameniiajung „lumină în 
Domnul", ci numai cei care sunt născuţi din nou. 

„Au gustat darul ceresc". Unii spun că darul acesta ar fi Domnul Isus, 
căci pe El L-a dat Tatăl. Alţii spun că darul acesta ceresc este creştinismul. 


Într-adevăr, aceşti evrei despre care este vorba aici au putut să vadă, în 
comparaţie cu religia lor, creştinismul ca un dar ceresc, un dar de la 
Dum-nezeu, pentru că dă naştere la o viaţă cu totul superioară față de iudaism. 

„S-au făcut părtaşi(însoţitori) Duhului Sfânt", nu ca Persoană locuind în 
ei, nu ca pecete, nu ca arvună, ci ca putere, ca influenţă, ca lucrare a Duhului 
Sfânt. La începutul bisericii, Duhul Sfânt lucra cu multă putere, cum se vede, 
de exemplu în epistola către Corinteni. Adunarea din Corint era bogată în 
darurile Duhului Sfânt. Şi evreii de care este vorba aici au văzut astfel de 
daruri, s-au făcut chiar şi părtaşi lor şi au fost profund impresionați de 
lucrarea pe care Duhul Sfânt o făcea între credin-cioşi. 

„Au gustat cuvântul cel bun al lui Dumnezeu". Asta nu înseamnă 
numaidecât Biblia, pentru că pe atunci nu aveau cărțile Bibliei, care nu erau 
strânse toate la un loc, ci un cuvânt sau altul, un adevăr sau altul din partea 
lui Dumnezeu; un cuvânt sau altul, ceva, le-a mers la inimă. 

„Puterile veacului viitor".„Veacul viitor'este împărăţia de o mie de ani. 
Atunci se vor face multe minuni, în adunare, lucru care i-a uimit, evreii le 
văzuseră. 

Nu se vede la aceşti oameni o pocăință adevărată, o credință vie, o 
legătură strânsă cu Domnul Cristos, nici Duhul Sfânt locuind în ei şi aducând 
roadă. Ei au fost deci ca nişte mlădiţe în viță, dar numai cu mintea sau numai 
au pretins că sunt; dar nedând roadă, sunt tăiate, se usucă, sunt strânse, 
aruncate în foc şi ard (loan 15). 

„Şi care au căzut". N-au căzut pe cale, ci alături de cale, peste parapet. 
„Este cu neputinţă. să fie reiînnoiți spre pocăință". Dumnezeu nu mai are ce să 
mai întrebuințeze pentru a-i aduce la El. Im-posibilitatea este însă de partea 
lor, pentru că li se împietresc inimile şi ajung în stare că,„răstignesc pentru ei 
înşişi, pe Fiul lui Dumnezeu, făcându-L să fie batjocorit”. 

lată de ce spuneam acelui tânăr să luăm ideile de aici una câte una şi să 
vedem dacă el are toate câte sunt înşirate aici, ca să ştie dacă intră în această 
categorie. 

Din pricina prigoanei, evreii aceştia au renunțat cu totul la Domnul 
Cristos, s-au întors în iudaism, mărturisind cu aceasta că Domnul Isus este un 
Mesia fals, un înşelător. Atunci ceilalți aveau în aceasta o pricină de a batjocori 
pe Domnul Cristos. Întorcându-se în iudaism, ei spuneau cu aceasta că bine 
au făcut cei care L-au răstignit, căci El a fost un înşelător. În felul acesta 
influențau în rău şi pe alții şi-i făceau să se întărească în împotrivirea lor. 

„Când un pământ este adăpat de ploaia care cade adesea pe el şi rodeşte 
ierburi folositoare celor pentru care este lucrat, are parte de binecuvântare de 
la Dumnezeu". Aceeaşi ploaie cade şi peste un pământ care nu produce decât 
spini şi pălămidă. Mulţi se găsesc sub aceeaşi ploaie a evangheliei. Pentru unii 
ea este binefăcătoare, căci dă de un pământ roditor, rodeşte roadă Duhului şi 
este binecuvântat; alții însă nu aduc decât spini şi pălămidă. Un astfel de 
pământ este,„lepădat şi aproape să fie blestemat şi sfârşeşte prin a i se pune 
foc". 

De mare răspundere se încarcă cineva care aude Cuvântul lui Dumnezeu 
şi nu ia lucrurile în serios! 


Textul acesta stă în legătură cu alt text, tot din epistola către Evrei, care 
poate fi şi el înțeles greşit: „Căci dacă păcătuim cu voia după ce am primit 
cunoştinţa deplină a adevărului, nu mai rămâne nici o jertfă pentru păcate, ci 
doar o aşteptare sigură şi înfricoşată a judecății şi văpaia unui foc care va 
mistui pe potrivnici'(Evrei 10:26,27). 

Putem să întrebuințăm greşit un astfel de cuvânt şi să zdrobim de tot un 
suflet care totuşi ar dori să restabilească legătura cu Dumnezeu. 

— Ai păcătuit cu voia? îl întrebi. 

— Da, cu voia, răspunde el; am ştiut că este păcat şi totuşi l-am făcut. 

— Atunci s-a terminat, nu mai este scăpare, adaugi tu, zdrobind un 
suflet care ar putea să fie ridicat şi în care Dumnezeu chiar îşi va fi început 
lucrarea de ridicare, pentru că i-a pus în suflet dorința să se ridice, i-a dat 
pocăința. 

Şi cu privire la aceste cuvinte, de acelaşi lucru trebuie ținut seama: 
pentru evrei. Dar vei zice poate: 

— Dar şi pentru noi s-a scris! 

— Desigur, şi noi putem învăţa de aici. 

Care este însă cazul? Tu, evreu, care ai venit în legătură cu Evanghelia, 
ai căzut nu pe cale, ci alături de cale. Lepădând ce ţi s-a dat, te întorci între cei 
ai tăi, mărturisind că te-ai înşelat, că Isus Cristos nu este Mesia cel adevărat, ci 
un Mesia fals. 

În felul acesta te-ai lepădat de jertfa care a fost adusă odată pentru 
totdeauna. Ştii prea bine că, fără vărsare de sânge, nu este iertare. Ce jertfă 
crezi tu că mai poate aduce Dumnezeu? Când va veni Domnul Isus Cristos, nu 
va mai veni ca să Se aducă jertfă, ci va veni cu slavă. Deci altă jertfă, afară de 
aceea care a fost adusă odată pentru totdeauna, nu este. Dacă, din pricina 
prigoanei, pe care nu vrei s-o suporţi, te lepezi de ceea ce ţi-a pus înainte 
Dum-nezeu, nu mai poți fi primit, pentru că o altă jertfă, în afara aceleia care a 
fost adusă, nu se mai aduce. Atunci nu mai rămâne decât,o aşteptare sigură şi 
înfricoşată a judecății şi văpaia unui foc care va mistui pe potrivnici". 

Întrebarea de căpetenie este dacă un suflet care zice că a crezut este 
născut din nou. Îndeosebi în 1 Ioan sunt date unele semne ale naşterii din nou, 
dar ele nu alcătuiesc o lege, încât să poți zice: ai asta, ai asta, gata, eşti născut 
din nou; n-ai asta, n-ai cealaltă, nu eşti născut din nou. Naşterea din nou nu 
este ceva mecanic, ci o experiență personală. Adâncul altui suflet, numai 
Domnul Dumnezeu îl cunoaşte; El cercetează inima şi rărunchii. Noi atâta 
putem să vedem, şi în parte: dacă cineva umblă călăuzit de Duhul Sfânt şi 
stăruie în sfințenie şi ascultare. 

Odată ce o persoană a mărturisit că este copil al lui Dumnezeu, ştim că 
nu cu noi are a face, ci cu El. Dacă vedem pe un astfel de om umblând în 
sfințenie înaintea lui Dumnezeu, atunci ne bucurăm unii de alții şi ne vom 
ajuta să sporim în viața creştină. 

Altă întrebare este: cei născuţi din nou, pot ei să piardă viața veşnică? 
Întrebarea pare grea, cutez însă să răspund că n-o pot pierde. Domnul Isus a 
spus:„Oile Mele sunt în mâna Mea; Eu le dau viața veşnică; nicidecum nu vor 
pieri şi nimeni nu le va smulge din mâna Mea'(loan 10:28). Dacă un astfel de 


om a căzut într-un păcat, nu înseamnă că s-a prăbuşit pentru totdeauna; 
numai lepădarea totală de Cristos înseamnă pierzare, însă când un credin-cios 
a căzut într-un păcat, se vede la el durerea unui copil al lui Dumnezeu. Mai 
curând sau mai târziu, el se va ridica din căderea lui. 

Şi de obicei, căderile n-au loc dintr-o dată, ci încetul cu încetul. De aceea, 
se cade să fim cu multă luare aminte, ca să evităm căderile. 

V-am pus în față aceste două locuri din Cuvânt. Şi dacă n-am reuşit să le 
lămuresc aşa cum îmi este voia, măcar atât să reținem pentru acum: să nu vă 
apucațţi să explicați Cuvântul lui Dumnezeu într-un fel care ar zdrobi un suflet 
căzut în păcat şi în care Dumnezeu poate că vrea să lucreze încă. Este datoria 
noastră să încurajăm orice persoană căzută, când vedem că vrea să urmeze 
Domnului Isus. Este mai bine aşa, decât să i-o retezăm deodată, că n-ar mai 
putea fi primit şi să-l lăsăm în deznădejde. 

Un foc mistuitor. 

Evrei 12:25-29 

Expresia aceasta,luați seama'se găseşte de câteva ori în epistola către 
Evrei. 

Cititorilor epistolei li s-a spus în versetele mai dinainte ce lucruri mari le 
descoperise harul lui Dumnezeu şi ce lucruri mai mărunte le descoperise 
Legea. Pentru că aceşti cititori erau obosiţi de prigoană, îi cam îndemna inima 
să se întoarcă în sinagoga pe care o părăsiseră. Atunci scriitorul epistolei le 
spune: Vă întoarceţi la lucrurile acelea începătoare? Voi nu v-aţi apropriat de 
un munte în flăcări, ci de Muntele Sionului, de Dumnezeu, de îngeri. Ce lucruri 
mari şi minunate! Şi totuşi vreți să vă întoarcețţi de la ele? Nu puteți voi să 
faceţi deosebire între lucrurile începătoare ale Legii şi lucrurile desăvârşite ale 
harului? Luaţi seama! Vi s-a dat mult şi vi se va cere mult. Sunteţi 
răspunzători tocmai pentru că ați avut parte de harul lui Dumnezeu. 

Le spune:,„Luaţi seama ca nu cumva să refuzați să ascultați de Cel care 
vă vorbeşte". Cine le vorbea? însuşi Domnul Dumnezeu care este şi în Tatăl şi 
în Fiul şi în Duhul Sfânt. În ce loc le vorbea pe pământ? Pe Muntele Sinai, când 
li s-a dat Legea. Le-a vorbit în aşa fel încât s-au îngrozit şi i-au spus lui Moise: 
Nu mai putem asculta; ascultă-L tu pe Dum-nezeu şi vorbeşte-ne tu! 

Şi acum vorbeşte Domnul Isus din ceruri? El ne vorbeşte prin Duhul 
Sfânt, care a fost dat şi înainte de Domnul Cristos, dar nu ca după coborârea 
Lui la Cincizecime. „Primiți Duh Sfânt" spune la Ioan 20. Trebuie să facem 
deosebire între suflarea aceea a Domnului Isus şi care înseamnă Duh Sfânt ca 
lucrare şi între coborârea Duhului Sfânt ca să locuiască în ei ca într-un 
templu. 

Duhul ne îndreaptă inimile în sus.„Vorbeşte din ceruri". Cine? Cel care a 
vorbit pe pământ. La Sinai vorbea cu cutremur, când s-a dat Legea, în har 
vorbeşte însă duios, El şopteşte cu bunătate şi îndurare. Sufletul omenesc este 
sfios şi neîncrezător, iar Domnul Isus Se apropie de el şi caută să-i vorbească 
întocmai,ca unei iubite în pustie", în har, Domnul Se arată ca un susur blând 
şi liniştit. Şi în evanghelia după Ioan citim că prin Domnul Isus a venit harul şi 
adevărul. 


Acum vorbeşte Domnul Isus din cer. Vorbirea aceasta este duioasă, cu 
har, dar asta nu însemnează că nu eşti răspunzător dacă disprețuieşti harul lui 
Dumnezeu. 

„Pot să păcătuiesc",va zice cineva,„fiindcă sângele Domnului Isus mă 
curățeşte de orice păcat". 

Cine cugetă în felul acesta cugetă păgâneşte. Ce credeți că dă mai multă 
groază de păcat: Legea sau harul? Harul dă groază mai multă, tocmai pentru că 
harul ne arată dragostea lui Dumnezeu. Un copil a supărat pe mama lui. Care 
credeți că va fi cea mai grozavă pedeapsă pentru un copil simțitor? Să i se tragă 
o bătaie sau mama să plângă pe gâtul lui, să-i spună:„Cum a fost cu putință ca 
băiatul mamei să facă un astfel de lucru?"Asta îl taie la inimă şi n-o mai uită 
niciodată. 

Legea îşi are şi ea puterea ei şi prin Lege se încredințează omul de păcat, 
cu ajutorul Duhului Sfânt; dar harul te face să fugi şi mai mult de păcat. Cine 
a gustat şi a văzut că bun este Domnul nu se lasă abătut de la calea Lui. Să mă 
abat de la harul lui Dumnezeu pentru un blid de linte? Şi dacă s-a abătut, se 
perpeleşte ca peştele viu pe cărbuni. Dacă are cineva o inimă simţitoare, cum 
se mai îngro-zeşte de păcat sub toate formele lui! 

„Al cărui glas a clătinat atunci pământul". S-a cutremurat pământul 
când s-a dat Legea (Exod 19). A fi clătinat înseamnă şi,scuturat", cum scutură 
de exemplu gospodina covorul, ca să cadă scamele de pe el.„A clătinat 
pământul'este un eveniment mare din istoria poporului evreu, fiindcă a fost o 
schim-bare adusă prin Lege. 

Acum a făgăduit lucrul acesta:,Voi mai clătina încă o dată, nu numai 
pământul, ci şi cerul”. Cuvin-tele acestea,încă o dată'arată schimbarea 
lucrurilor clătinate, ca a unor lucruri făcute, pentru ca să rămână lucrurile 
care nu se clatină". Vorbeşte aici ca de un eveniment viitor. Hagai spune:,Voi 
mai clătina încă o dată'şi citatul este luat din acest prooroc, care vorbeşte 
despre nişte timpuri fericite, în care poporul evreu va avea parte de toate 
binecuvântările lui Dumnezeu. Împărăţia de o mie de ani se aşează pe 
clătinarea lucrurilor de pe pământ şi din cer. Este ca pomul scuturat ca să 
cadă de pe el fructele putrede. 

Împărăţia de o mie de ani se va aşeza prin judecată şi dreptate; atunci 
vor fi judecați toţi locuitorii lumii, cum spune în Matei 25 despre judecata celor 
vii. Cei care n-au iubit pe Dumnezeu şi pe,fraţii Domnului Isus"(evreii) vor fi 
scuturați şi omorâți; cei care au iubit pe Domnul şi pe fraţii Lui, aceia rămân. 
Aceasta este clătinarea pământului: judecata care va fi la începutul împărăției 
de o mie de ani, judecată despre care prorocii spun că va fi în Valea lui Iosafat. 
Şi nu numai pământul, ci şi cerul va fi scuturat prin alungarea lui Satan şi 
legarea lui pentru o mie de ani. 

Unele lucruri se clatină, se scutură şi cad, altele nu se clatină şi rămân. 
„O împărăție care nu se poate clătina'este împărăţia harului lui Dumnezeu. 
Har, har, har de la un capăt până la altul. Aceasta nu se clatină. lată ce aveți 
voi, credincioşii:„o împărăție care nu se poate clătina”. Să prețuim deci ce avem 
în Domnul Isus; dacă preţuim harul lui Dumnezeu, ne vom arăta mulțumitori, 
recunoscători. Să păs-trăm deci harul Lui. 


Să nu vă opriţi la lucrurile începătoare. Voi aveţi această împărăție, de 
aceea să aducem lui Dum-nezeu o închinare plăcută, cu evlavie şi cu frică. 

Este o închinare plăcută Lui, o slujbă duhov-nicească, aşa cum citim în 
Romani 12:1. De ce este aceasta o, jertfă vie"? Spre deosebire de jertfele din 
Vechiul Testament, care trebuiau întâi omorâte şi după aceea se aduceau. 
Putem să aducem trupul nostru ca o jertfă printr-o predare totală în slujba lui 
Dumnezeu, aşa fel încât trupul să devină, în mâna Duhului Sfânt, o unealtă pe 
care s-o folosească El cum vrea. Atunci mădularele trupului nostru, predate în 
totul Domnului, vor sluji spre slava Lui şi nu vor mai fi roabe păcatului. Gura 
nu va mai înseta după băutură, ochii nu vor mai privi lucruri murdare, 
picioarele nu vor mai păşi pe căile fără-delegii. Ce a fost înainte în slujba 
păcatului, le pui acum în slujba Lui. Aceasta va fi din partea voastră o 
inteligentă slujbă duhovnicească. 

Aici spune: să aducem o închinare plăcută, cu evlavie şi cu frică. A fi 
evlavios înseamnă a primi totul ca bun din mâna lui Dumnezeu. Un astfel de 
om rămâne în picioare totdeauna. Nu este vorba să primească păcatul ca bun, 
ci tot ce i se întâmplă în viață, ştiind că Domnul nu face greşeli. Un credin-cios, 
când i-a venit vestea că i-a murit singura lui fiică, a rămas liniştit şi a spus: 
„Noi iubim voia Domnului". În locul lui, altul s-ar fi văitat, ar fi plâns amar şi 
un astfel de plâns n-ar fi fost desigur de condamnat, fiindcă despărţirea prin 
moarte este dureroasă. Dar acel credincios era un om evlavios şi de aceea a 
rămas senin şi liniştit. 

„Dumnezeul nostru este un foc mistuitor”. Sfârşitul acesta parcă vrea să 
ne aducă frică. De unde până aici am preamărit harul lui Dumnezeu, sfârşitul 
te cutremură. Trebuie însă înțeles aşa cum este şi anume că în Vechiul 
Testament Domnul Dumnezeu este numit foc mistuitor (Numeri 11). 

Ne întrebăm: Poate Dumnezeu să ardă pe cei care sunt copii ai harului 
Său? Se poate ca cineva care a primit harul lui Dumnezeu şi este în împărăția 
harului să fie totuşi ars? Nu! Focul nu arde pe copilul harului, arde însă tot ce-i 
este o piedică pe cale. Domnul arde în bunătatea Lui. Ai făcut un idol din 
cineva? Domnul poate să ţi-l ia. În aceasta se arată dragostea Lui. Dar nu te 
arde pe tine, dacă eşti copilul harului. 

Vă aduceți aminte de cei trei tineri care au fost aruncați în cuptorul cu 
foc? Ei au fost aruncați în foc înfăşurațţi cu albiturile lor. Focul a ars rufele lor: 
nu ei înşişi se legaseră cu ele. Dar Dumnezeu a făcut ca nici măcar părul să nu 
capete miros de ars. 

Când copilul harului lui Dumnezeu nu ia seama şi se lasă înfăşurat de 
unele lucruri care i-ar fi o greutate pe cale, Dumnezeu poate să ardă ceea ce-l 
înfăşoară, în îndurarea Sa, Domnul poate să ardădeci ceea ce ar putea să ne 
înfăşoare, dar nu pe noi înşine. Adeseori poate boala de care suferi în trup ar 
trebui să fie un foc care să ardă unele primejdii care poate îți sunt 
necunoscute. Să dea Dumnezeu să ardă tot ce ne poate împiedica de a ne arăta 
copii ai harului Lui, fericiți şi bucuroşi. 

Duceţi până la capăt mântuirea voastră. 

Filipeni 2:12-18 


Lucruri neînchipuit de mari ne-au fost date şi descoperite, iar între 
acestea este şi siguranța mântuirii, datorită jertfei Domnul Cristos. Odată cu 
mântuirea ne-a fost dăruită şi pacea, şi bucuria, şi lumina, şi nădejdea. 

Totuşi încă n-am ajuns în cer; deşi siguri de mântuire, suntem în luptă; 
deşi avem pace, suntem totuşi cu grijă. Avem lucruri de preț, totuşi alergăm; 
suntem liniştiți şi în pace, totuşi cu ochii în patru. 

Cine cunoaşte istoria ştie că aceste lucruri privitoare la mântuire n-au 
fost clare multora din cei care au căutat cu toată inima să urmeze Dom-nului, 
îi vedem zbuciumându-se şi frământându-se; deşi aveau ca şi noi aceste 
lucruri, totuşi nu le-au fost clare. Iar noi putem sta liniştiți şi în pace, 
aşteptând nădejdea noastră fericită. 

Viața oamenilor, dacă nu are lucrurile acestea, este o viață fără scop şi 
fără cuprins. Mintea oame-nilor este încurcată şi ei sunt chinuiți de îndoieli, 
apăsați câteodată de vină, nemulțumiți, neliniştiți. 

Cât de recunoscători ar trebui să fim Celui care ne-a dat lucruri aşa de 
sigure şi ni le-a descoperit în claritatea lor! 

Au fost timpuri când noi n-am cunoscut pe Dum-nezeu, dar, când ne-a 
cercetat El, atunci am înțeles bine că este un Dumnezeu deasupra noastră. 
Dum-nezeu S-a apropriat de noi şi a devenit un Dum-nezeu pentru noi; El S-a 
apropriat şi mai mult de noi şi a devenit un Dumnezeu în noi, căci Cristos 
trăieşte în noi, prin credință. Domnul Isus ne-a ieşit înainte, ne-a oprit de pe 
calea pierzării, cum numai El ştie să Se apropie de suflete, S-a apropiat de noi 
şi a zis:„Stai pe loc şi am să-ţi spun lucruri mărețe!"Aşa Şi-a arătat El dragostea 
pentru noi şi aşa am înțeles că El ne voieşte pentru Sine. Cum i S-a arătat lui 
Pavel înaintea Damascului, aşa S-a arătat El şi nouă, descoperindu-ne ce i-a 
spus şi lui Pavel. Datorită arătării Domnului către Pavel, el a întrebat: „Ce 
voieşti să fac, Doamne?'"Şi de atunci încolo regula de viață a lui, aceasta a fost: 
„Ce voieşti să fac, Doamne?'"Din legătura aceasta cu El a ieşit o viață minunată, 
o viață care stârneşte admiraţie, viață în care străluceşte chipul Dom-nului 
Cristos. 

Domnul Isus S-a arătat că este pentru noi. Ne-a dovedit aceasta pentru 
că ni S-a descoperit că S-a jertfit pentru noi, a suferit pentru noi, a câştigat 
mântuirea noastră. Ne ştim iubiți de El. Şi, ca răspuns la dragostea Lui, 
aşteaptă să ascultăm şi să ne predăm viața în mâna Lui. Dragostea lui 
Dum-nezeu a fost scrisă pe lespedea inimii noastre; multe lucruri vor pieri din 
fața ochilor noştri, dar faptul că suntem iubiţi de El este un fapt bine adeverit, 
bine întemeiat în sufletele noastre. Şi dragostea Lui ne susține. 

O fire nouă am căpătat prin întoarcerea noastră la Dumnezeu, un scop al 
vieții am primit prin trecerea noastră din moarte la viață, o putere nouă în fața 
păcatului şi a vrăjmaşilor noştri. Am primit Duhul Sfânt de când avem pe 
Domnul Isus ca Stăpân şi Mântuitor. Domnul Isus ne-a luat de mână ca să ne 
ducă pe o cale nouă şi vie şi un foc arde în noi şi ne călăuzeşte cu dragostea 
Lui sfântă. 

În această stare, apostolul Domnului poate să ne dea multe îndemnuri, 
cuvinte scumpe, a căror dul-ceață am gustat-o şi o gustăm mereu. Pentru 
încurajarea noastră, pentru înviorarea noastră, pentru ca să mergem bine pe 


cale, apostolul Dom-nului ne spune aici:„Duceţi până la capăt mântuirea 
voastră". Alte traduceri spun:„Lucraţi mântuirea voastră"; iar alte traduceri 
zic:„Desăvârşiți mântuirea voastră", adică: exprimati, arătaţi în afară. 

Cum să ne ducem mântuirea până la capăt? Este ca şi cum ţi-ar da 
cineva o grădină: îngrijeşte de ea. Ce vei înțelege prin asta, că ţi-a dat-o ca să 
nu mai lucrezi în ea? O grădină nelucrată, chiar de-ar fi foarte frumoasă, 
ajunge o paragină. De aceea spune aici:„Duceţi până la capăt(lucraţijmântuirea 
voastră." Lucraţi ca într-o grădină, cultivând atâtea însuşiri ale Domnului Isus, 
roadă Duhului: blândeţea Lui, răbdarea Lui, iubirea Lui, mila Lui, înfrânarea 
Lui şi atâtea virtuți minunate care numai în grădina Domnului, ca roadă a 
Duhului Sfânt, pot să crească. Ele îmbobocesc, înfloresc şi produc roadă. Deci 
Cuvântul lui Dumnezeu ne îndeamnă:„Duceţi până la capăt(sau 
lucraţijmântuirea voastră." 

A fi mântuit înseamnă a fi iertat de păcate; a fi mântuit înseamnă a fi 
scos, scăpat de sub pute-rea păcatului; a fi mântuit înseamnă a merge în locul 
unde nu intră nimic păcătos. Aceste trei lucruri sunt cuprinse în mântuire. Am 
primit iertarea păcatelor, mulțumim lui Dumnezeu. Am fost scoşi de sub 
puterea păcatului, ca să păstrăm această stare, să nu intrăm iarăşi sub 
puterea păcatului. Şi avem în față fericita noastră nădejde de a merge în locul 
unde nu intră nimic păcătos; de aceea să fim sfinți, neîntinați şi fără vină în 
mijlocul unei lumi care trăieşte aşa cum trăieşte. Aceste lucruri ne sunt 
recomandate în Cuvântul lui Dumnezeu, sunt lucruri care reies din Cuvânt. 
Dar apostolul nu încetează să ne spună mereu aceleaşi lucruri şi ne îndeamnă 
să nu obosim pe cale şi să mergem mai departe spre desăvârşire. 

„Duceţi până la capăt mântuirea voastră, cu frică şi cutremur". Noi ne 
bucurăm de siguranța mântuirii şi se zice că unde este frică, acolo nu mai este 
bucurie. Totuşi este, căci bucuria mântuirii nu nimiceşte frica de Dumnezeu. 
Suntem îndemnați să ducem până la capăt mântuirea noastră, cu frică şi 
cutremur. Aceasta nu alungă dragostea. Dim-potrivă, stă în strânsă legătură cu 
dragostea, pentru că dacă nu este frică de Dumnezeu, nici dragoste nu este. 
Dragostea lui Dumnezeu şi frica lui Dum-nezeu merg împreună; ba încă am 
putea spune că, cu cât mai mare este dragostea de Dumnezeu, cu atât mai 
mare este frica de Dumnezeu, de a nu-L supăra în vreun fel. Să ne dăm bine 
seama de acest lucru.,„Slujiţi Domnului cu frică şi bucuraţi-vă 
tremurând'spune în Psalmul 2. 

Ne dă de gândit faptul că Dumnezeu poate fi împiedicat în unele direcții 
de a lucra şi în altele nu poate fi împiedicat. Dumnezeu nu poate fi împie-dicat 
de a lucra în natură. Răsare soarele când este rânduit, apune de asemenea 
când trebuie să apună; soarele ascultă numai de legea pe care i-a dat-o 
Dumnezeu. De asemenea Dumnezeu nu poate fi împiedicat în cursul istoriei, El 
face ce vrea. Dar Dumnezeu poate să fie împiedicat de a lucra în inima mea şi 
în inima d-tale, prin încăpățânare, prin împotrivire, prin îndărătnicie. De aceea 
ne sunt date îndemnuri precise în Cuvântul lui Dumnezeu. 

Dumnezeu poate să fie împiedicat de noi atunci când ne-am depărtat de 
sub călăuzirea Duhului Sfânt şi am intrat sub călăuzirea firii noastre şi 
aVrăjmaşului sufletelor noastre. Atunci nu mai mer-gem cum trebuie pe calea 


lui Dumnezeu. De aceea dorim să rămânem necurmat sub călăuzirea Duhului 
Sfânt, ca să ne înveţe despre Domnul Isus şi să ni-L arate pe Domnul Isus. El 
asta o face: îl preamăreşte pe Domnul Isus. Şi ceea ce avem şi suntem în 
Domnul Isus, numai prin Duhul Sfânt putem căpăta. Când te laşi călăuzit de 
Duhul lui Dumnezeu, atunci îndemnurile Lui sunt puternice, încât ajungi până 
acolo să spui: „Mai bine mor decât să păcătuiesc.'Cei care n-au ajuns la 
această încredințare, când s-a ivit păcatul au şi căzut, însă cei care doresc din 
toată inima să rămână credin-cioşi îndrumării Cuvântului şi Duhului Sfânt, cât 
au înțeles ca voie a lui Dumnezeu, aceia rămân pe cale statornici, neclintiți şi 
lasă după ei o dâră de lumină, o pildă pe care o vor urma şi ceilalți care vor 
veni după ei. Noi nu căutăm numaidecât să fim apreciați de oameni, dar 
căutăm cu tot dinadinsul să fim ascultători de voia lui Dumnezeu. Şi dacă 
facem lucrul acesta, atunci este de aşteptat că vom da o pildă bună, vrednică 
de urmat, celor care vor veni după noi. 

Vom rămâne deci în Domnul Isus, căci dragostea Lui va fi turnată mereu 
în sufletele noastre şi bucuria Lui va fi tăria noastră. 

Hula împotriva Duhului Sfânt. 

Marcu 3:20-30 

Acesta este un loc la care se opresc cei care citesc cu atenție şi se 
întreabă: Despre ce se vorbeşte aici? Este un păcat care nu se iartă niciodată, 
în vecii vecilor; dar ce păcat o fi? Nu cumva voi fi făcut şi eu păcatul acesta, şi 
atunci toată strădania îmi este de prisos, pentru că nu voi mai putea fi iertat? 

Un bătrân a venit îngrozit la mine, spunând: „Nu cumva o fi asupra mea 
păcatul acesta împotriva Duhului Sfânt şi eu nu voi mai avea iertarea 
niciodată?" Era credincios şi şi-a pus întrebarea aceasta. 

„Toate păcatele şi toate hulele pe care le vor rosti fiii oamenilor li se vor 
ierta; dar oricine va huli împotriva Duhului Sfânt, nu va căpăta niciodată 
iertare, ci este vinovat de un păcat veşnic." 

Cine a făcut acest păcat? Cine poate să facă acest păcat? Ce înseamnă 
hula despre care ne vorbeşte Domnul Isus aici? Împotriva Duhului Sfânt mai 
sunt şi alte păcate, dar nu aşa de grozave ca hula. Ştefan, vorbind evreilor care 
îl ascultau, când a fost să fie omorât, a spus între altele şi cuvintele 
acestea:„Voi totdeauna vă împotriviți Duhului Sfânt; ca părinții voştri, aşa 
faceți şi voi." 

Împotrivirea față de Duhul Sfânt se vede chiar în Geneza 6:3:„,Duhul Meu 
nu Se va lupta mereu în om, căci el nu este decât carne; totuşi zilele lui vor fi 
de o sută douăzeci de ani."Totuşi împotrivirea aceasta nu este hula împotriva 
Duhului Sfânt. Poate să vorbească Duhul Sfânt clar, ai înțeles chemarea Lui şi 
totuşi te împotriveşti Duhului Sfânt. Păcat grozav, fără îndoială, dar nu este 
hula împotriva Duhului Sfânt. Mai toți dintre noi am putea spune că un timp 
ne-am împotrivit Duhului Sfânt: am înțeles chemarea lui Dumnezeu, dar nu 
ne-am predat Domnului Cristos, ca să-L urmăm. Această împotrivire față de 
lucrurile lui Dumnezeu, de chemarea Lui, de îndemnurile Lui, este un păcat 
împotriva Duhului Sfânt. 

Cuvântul lui Dumnezeu mai vorbeşte că poate cineva să întristeze pe 
Duhul Sfânt al lui Dumnezeu. Orice păcat este o întristare care se aduce 


Duhului Sfânt. Duhul lui Dumnezeu locuieşte în noi ca într-un templu şi 
trebuie să rămână în noi cu plăcere. Dacă noi suntem ascultători de Duhul lui 
Dumnezeu, desigur că El locuieşte cu plăcere în noi; dar dacă umblăm de colo- 
colo şi ne abatem de la voia lui Dumnezeu cât am cunoscut ca voie a Lui, 
atunci Duhul stă trist. Şi ai o tristeţe locuind în tine, care te face să fii mereu 
trist. Sigur că acesta este păcat împotriva Duhului Sfânt, dar nu este hula 
împotriva Duhului Sfânt. 

Apostolul Pavel, scriind tesalonicenilor, le spune: „Să nu stingeţi 
Duhul."Parcă ar fi un foc care arde şi pui apă peste el, şi l-ai stins. Se întâmplă 
lucrul acesta în lucrare. 

Care este însă hula împotriva Duhului Sfânt? Din cele ce se spun aici, se 
înțelege ce este. 

Fariseii şi cărturarii ziceau despre Domnul Isus:„,Cu domnul demonilor, 
cu Beelzebul scoate El demonii."Vedeau minunile Lui, cugetul le adeverea că 
este ceva cu totul deosebit, dar ei îşi ziceau:,„Trebuie să scoatem o explicaţie, ca 
nu cumva poporul să se ia după El."Şi explicația?,Cu Beel-zebul, domnul 
demonilor, scoate El demonii! Feriţi-vă deci de El!'Omul instinctiv trebuie să se 
ferească de Diavolul. Şi fariseii puneau pe seama Satanei lucrările Domnului 
Isus, care erau lucrările Duhului Sfânt. Ei făceau acest lucru dându-şi seama 
că mint, că din ură față de Domnul Isus spun ce spun. Pentru un astfel de 
păcat nu este iertare, este un păcat veşnic. Cel care a făcut păcatul acesta, nu 
se mai poate pocăi; aici este piedica: păcatul lor îi împiedică să se pocăiască. 

Dar poate să facă păcatul acesta un om care ştie ce este pocăința? Faptul 
că el este pocăit însem-nează că n-a făcut niciodată păcatul acesta şi nici nu-l 
poate face. Bine, dar poate să ajungă să înjure pe Dumnezeu, să spună cuvinte 
nesocotite despre El! Omul îşi pune singur greutăți în cale, ca să nu ajungă la 
pocăință şi credinţă. 

Domnul Isus le spune: „Împărăţia lui Dumnezeu a ajuns până la voi."Prin 
ce? Prin faptul că împăratul era de față. Domnul Isus nu câştigase multe 
suflete; dar, împăratul fiind de faţă, atunci Împărăţia lui Dumnezeu a ajuns 
până la ei. Acestea sunt lucrările Duhului Sfânt şi dacă lucrările Duhului Sfânt 
sunt între voi, atunci Împărăţia lui Dumnezeu a venit peste voi. Ei însă n-au 
primit pe împărat, L-au lepădat. Dar asta nu înseamnă că El n-a fost împărat. 

— Eşti Tu împărat? 

— Da, sunt. Şi atunci, ei îşi puneau singuri piedici, ca nu cumva să 
ajungă să-L cunoască pe Domnul Cristos şi să se întoarcă la Dumnezeu. 

S-ar putea să se întrebe unii şi alții: Care este veacul de acum şi care 
este veacul viitor? Nici în veacul de acum, nici în cel viitor nu este iertare 
pentru cel care huleşte pe Duhul Sfânt: s-a făcut vinovat de un păcat veşnic. 
Veacul de acum, pentru evrei, când a trăit Domnul Isus printre ei, a fost veacul 
legii. Dar veacul viitor? Este împărăţia de o mie de ani, pentru evrei. 

Dar noi în ce veac trăim? Trăim în vremea harului, care nu este nici 
veacul legii, nici al împărăției de o mie de ani; trăim într-un veac cu totul 
favorizat, cu totul superior oricărui alt veac. Şi nu-l înțelegem cum ar trebui, 
pentru că ne-am obişnuit cu atâtea lucruri ale Evangheliei harului, care însă 
depăşesc tot ce au putut gândi sau dori oamenii credincioşi dinaintea noastră. 


Nici în veacul de acum, veacul legii, nici în veacul viitor, al împărăției de 
o mie de ani, nu este iertare pentru hula împotriva Duhului Sfânt. Dar în 
vremea harului se mai poate face acest păcat? De către cei credincioşi, în nici 
un caz nu. Ei nu s-ar fi pocăit şi n-ar fi crezut, deci nici n-ar fi putut primi pe 
Dom-nul Isus, dacă s-ar fi făcut vinovaţi de un astfel de păcat. Iar cine L-a 
primit pe El, nu poate în nici un caz să facă păcatul acesta. 

Dar când a păcătuit cineva, ce are să facă? Cuvântul lui Dumnezeu este 
clar şi limpede, iar omul nu are să se ia după mintea lui, după cum îşi 
închipuie el.„Dacă ne mărturisim păcatele, El este credincios şi drept, ca să ne 
ierte păcatele şi să ne curățească de orice nedreptate'(1 loan 1:9). Acesta este 
unul din locurile pe care se bazează iertarea în părtăşie a celui credincios. Dar 
el n-a putut să hulească pe Duhul Sfânt, pentru că altfel nici n-ar crede în 
Domnul Isus. 

Deci: hula împotriva Duhului Sfânt nu se poate face de către cei 
credincioşi, altfel ei nici n-ar fi credincioşi. Chiar dacă au căzut de la credință, 
tot sunt tratați înaintea Tatălui ca nişte credincioşi şi Dumnezeu îi va cerceta şi 
îi va ridica din starea aceasta. Dar în orice caz, cel credincios n-a făcut hula 
împotriva Duhului Sfânt. Pentru această hulănu este iertare nici în veacul de 
acum, al legii, nici în veacul viitor, al împărăției de o mie de ani; despre veacul 
harului nu se vorbeşte aici. 

Cuvintele acestea ar trebui să te facă să te cutremuri. Cum s-au făcut 
fariseii şi cărturarii părtaşi hulei împotriva Duhului Sfânt? Cu vorba. Deci 
păcatele cu vorba nu trebuie neglijate, pentru că toate acestea dărâmă mereu- 
mereu ce se zideşte în omul dinăuntru. Să fim atenţi la ceea ce ne iese din 
gură, pentru că şi lucrurile acestea pot avea urmări foarte grave pentru viața 
celui credincios. 

Câteva cuvinte despre Samson. 

Ne este cunoscut că în capitolul 11 al epistolei către Evrei sunt înşirați 
unii din eroii credinței sau, cum sunt numiţi ei la începutul capitolului 12,,nor 
de martori'iar printre ei este şi Samson. lată ce se spune despre el:„Şi ce voi 
mai zice? Căci nu mi-ar ajunge vremea dacă aş vrea să vorbesc de Ghedeon, de 
Barac, de Samson."'Cunoaştem istoria acestui om şi dacă n-ar fi menționat aici, 
poate că nici nu l-am fi pus printre cei credincioşi. 

Lucruri minunate se spun despre acest om, el a făcut lucruri mari; dar şi 
o cădere ruşinoasă şi groaznică a avut, ceea ce trebuie să fie o înştiinţare 
pentru toţi credincioşii. 

Samson a fost un nazireu, deci trebuia să aibă trei lucruri deosebite de 
ceilalți oameni: să-şi lase părul lung să crească în voie, să nu mănânce nimic 
din ce vine de la strugure şi să nu se atingă de un mort. 

Lucrurile acestea au un înțeles duhovnicesc. Părul lung înseamnă să te 
aştepţi la batjocură din partea oamenilor, pentru că,este ruşine pentru un 
bărbat să poarte părul lung." Nimic din ce vine de la strugure: strugurele dă vin, 
iar vinul înfăţişează bucuria, o bucurie care ține de pământ. Deci nazireul să 
nu se aştepte la bucurii pe pământ, bucurii din care Dumnezeu este înlăturat 
şi în care omul îşi dă frâu liber pornirilor sale. În sfârşit, porunca de a nu se 
atinge de un mort însemna să iasă din lume:,„leşiţi din mijlocul lor şi despărțiți- 


vă de ei, zice Domnul, nu vă atingeți de ce este necurat şi vă voi primi. Eu va 
voi fi Tată, iar voi îmi veți fi fii şi fiice, zice Domnul Cel Atotputernic'(2 Corinteni 
6:17-18). 

Samson avea părul lung: în păr era puterea lui şi câtă vreme a ținut 
secretul acesta, a fost şi puterea cu el; când a pierdut secretul, a pierdut şi 
puterea. 

El a fost închinat Domnului încă din pântecele mamei lui, era deci un om 
predat Domnului, ca să-l slujească. Naşterea lui a fost prevestită mai dinainte 
de un înger care s-a arătat mamei lui şi i-a spus de ce are să se ferească în 
timpul sarcinii ei. Este lucru rar în Scriptură să fie prevestită naşterea cuiva. 
Dumnezeu avea un gând mare cu acest om: să elibereze pe evrei din mâna 
filistenilor. După gândul lui Dumnezeu, omul acesta avea să fie cu totul 
deosebit; şi aşa a fost până la un timp. 

El era înzestrat cu daruri mari. Dacă ar fi rămas în poziția lui, spunea 
cineva, ar fi putut să fie un Moise, un Ilie sau un Daniel. Darurile lui mari nu l- 
au ferit însă de cădere şi a ajuns jocul poftei trupeşti. Cât trebuie să ne dea de 
gândit lucrul acesta! Cât de mari daruri am avea, dacă nu stăm strâns lipiți de 
Cel care poate să ne păstreze până la sfârşit, putem avea căderi îngrozitoare. 

Omul acesta făcuse fapte mari. Cuvântul lui Dum-nezeu ne spune că a 
omorât un leu fără să aibă vreo armă la el. El n-a spus la nimeni că a omorât 
un leu, ceea ce este frumos din partea lui. Nici chiar tatăl lui, nici mama lui, n- 
au ştiut că el a omorât un leu. Cu o falcă de măgar a omorât o mie de filisteni, 
lucru iarăşi extraordinar. Şi când filistenii voiau să-l înconjoare în cetatea Gaza 
şi să-l omoare, el s-a sculat la miezul nopții, a luat porţile cetăţii şi le-a suit pe 
deal, lucru care a uimit pe toți. 

lată deci un om care a făcut fapte extraordinare, după ce a fost înzestrat 
cu daruri alese, şi ca putere, şi ca inteligență. Ce s-a întâmplat însă? S-a dedat 
la gânduri uşuratice, s-a abătut de la rostul pe care i l-a dat Dumnezeu pe 
pământ şi n-a rămas pe calea pe care l-a aşezat Dumnezeu. „Curăţiţi-vă, voi 
care purtați vasele Domnului'strigă prorocul Isaia. El purta vasele Domnului, 
purta darurile Lui şi era rânduit să fie eliberatorul poporului evreu din mâna 
filistenilor, în felul acesta, într-o măsură oarecare, el înfăţişează pe Domnul 
Isus. 

„Curăţiţi-vă, voi care purtaţi vasele Domnului."Dar el nu şi-a păstrat 
vasul curat, ci s-a dedat la gânduri păcătoase în ce priveşte pofta trupului. Din 
aceasta a ieşit intrarea lui între nişte oameni lumeşti, pagini, cu care a petrecut 
un timp şi pe care i-a încurcat cu ghicitorile lui. Din amestecul cu lumea a 
ajuns la căsătoria cu o filisteancă. Părinţii lui i-au spus să nu-şi îndrepte 
privirea spre o păgână:„Nu este nici o femeie între fiicele fraților tăi şi în tot 
poporul nostru, de te duci să iei soție de la filisteni, care sunt netăiați 
împrejur?'"Şi Samson a zis tatălui său:,„la-o căci îmi place."Credin-ciosului 
trebuie să-i placă voia lui Dumnezeu, iar voia lui Dumnezeu era ca el să ia de 
soție pe una din fiicele lui Israel, nu pe o păgână. 

În felul acesta, căderea lui a fost din ce în ce mai jos, până când a ajuns 
la femeia aceea, Dalila, o stricată, care l-a tot sâcâit până i-a spus secretul. 
Dezvăluirea secretului a avut urmări foarte triste. Puterea i s-a dus: de unde 


înainte când era legat cu funii le rupea ca pe nişte câlți, acum a căzut tot mai 
jos. El nu ştia că şi-a pierdut puterea şi când i s-a spus că filistenii sunt asupra 
lui, a crezut că are să facă aşa cum a făcut altădată; dar filistenii i-au scos 
ochii. 

Când s-a dus legătura cu Dumnezeu, nu mai este putere. 

Samson a devenit incapabil de a sluji lui Dum-nezeu: un vas spart, cât ar 
fi el de prețios, nu mai este bun de nimic. Şi Samson a ajuns ca un vas 
sfărâmat, lepădat, a ajuns de batjocura vrăjmaşilor. De unde înainte era 
admirat pentru puterea lui extraordinară, acum trebuie să râşnească toată 
ziua, din greu. 

Când a fost la urmă de tot, vrăjmaşii lui, tot în bătaie de joc, l-au scos la 
o sărbătoare a lor, să joace înaintea lor, să se distreze deci pe seama unui om 
care fusese un om distins, un ales al lui Dumnezeu. El a jucat acolo înaintea 
lor şi i-a distrat. 

Soarta acestui om trebuie să ne slujească nouă drept învățătură: 
pierderea legăturii cu Dumnezeu însemnează pierderea puterii, însemnează 
decădere şi ruină tot mai mare. Când cineva ajunge jucăria patimilor sale, 
ajunge jucăria vrăjmaşului. Diavolul studiază pe om de aproape şase mii de ani 
şi repede poate să afle partea slabă a unuia sau a altuia, şi tocmai acolo îl 
loveşte. 

Pe unul îl loveşte cu lăcomia de bani: acolo i-a văzut partea slabă. Pe 
altul îl loveşte cu pornirea spre mânie, supărare, invidie; pe altul cu poftele 
trupeşti. 

Este nevoie de multă veghere şi de multă rugăciune pentru a fi păstraţi 
credincioşi. Nimeni să nu se bazeze pe faptul că este credincios de zeci de ani şi 
nu se mai află în pericolul în care se afla altădată. Samson a fost douăzeci de 
ani judecător în Israel, dar iată ce a ajuns: în închisoare, orb, învârtind la 
râşniță, distrând lumea. 

Dar aici este de admirat harul lui Dumnezeu care n-a părăsit pe Samson: 
dacă Samson a părăsit pe Dumnezeu, Dumnezeu n-a părăsit pe Samson. Chiar 
în închisoare, Dumnezeu nu l-a părăsit: acolo i-avenit pocăința, i-a venit şi 
credința, prin care a f ost restabilit. Când a fost o serbare a filistenilor şi 
mulțimea era adunată şi în casă şi pe acoperiş, Samson s-a rugat, cum de 
multă vreme nu se va fi rugat. El a spus tânărului care-l ducea de mână:„Lasă- 
mă să mă pot atinge de stâlpii pe care se sprijină casa şi să mă rezem de 
ei. "Atunci Samson a strigat către Domnul şi a zis:„Stăpâne, Doamne! Adu-ţi 
aminte de mine, Te rog; Dumnezeule, dă-mi Te rog putere numai de data 
aceasta şi cu o singură lovitură să mă răzbun pe filisteni pentru cei doi ochi ai 
mei."Şi Samson a îmbrățişat amândoi stâlpii de la mijloc pe care se sprijinea 
casa şi s-a plecat cu toată puterea, iar casa a căzut peste domnitori şi peste 
poporul care era acolo. 

Dumnezeu nu l-a părăsit pe cel care-L părăsise, dar Samson nu trebuia 
să moară împreună cu cei nelegiuiți. Dovadă că până la urmă i-a revenit 
pocăința şi credința, este că a avut putere să zguduie stâlpii şi să se răzbune pe 
cei care-i scoseseră ochii. Aşa se face că Samson este menționat între eroii 
credinței şi în,„norul de mar-tori.'Mare este harul lui Dumnezeu! Slăvit să fie EI! 


„Cine a murit este eliberat de păcat" 

Romani 6:7 

Prin veacul al patrulea erau nişte oameni care se retrăgeau în pustia 
Egiptului, ca să nu mai cadă în mâna persecutorilor. Fugeau acolo pentru un 
timp şi trăiau izolați de oameni; aşa au luat ființă mânăstirile. 

Cineva de acolo a venit la unul dintre ei numit Macarie şi i-a spus: 

— Ce mă fac cu iuțimea asta a mea? lau foc numaidecât când cineva îmi 
spune un cuvânt greu. Ce să mă fac? 

Macarie i-a spus: 

— Nu de mult a murit cutare frate. Du-te la mormântul lui şi strigă-i cele 
mai mari insulte: Bine că ai murit, că au scăpat atâtea suflete de tine. Şi vino 
după aceea să-mi spui cum a fost. 

El a ascultat, căci ascultarea era în rânduielile călugărești. 

— Ei, ce ţi-a răspuns când i-ai spus că bine că a murit? 

— Ce să zică? N-a zis nimic. 

— Cum n-a zis nimic? 

— Dacă e mort, cum o să mai zică? 

— Du-te acum tot acolo şi strigă-i cele mai dulci cuvinte: O, tu erai o 
podoabă între noi, un om ales, un om de la care oricine putea să învețe; ce 
mare pagubă că ai murit! Apoi, vino să-mi spui. 

Acela s-o fi dus, nu s-o fi dus, dar a venit înapoi la Macarie. 

— Şi ce a zis? 

— N-a zis nimic; dacă e mort, cum să zică? 

— Apoi, asta e salvarea ta:,„Socotiţi-vă morți faţă de păcat şi vii pentru 
Dumnezeu în Cristos Isus, Domnul nostru." 

Firea noastră trebuie ținută răstignită. Ea a murit odată cu Domnul 
Cristos; să credem adevărul aces-ta şi să fim morți față de păcat şi vii pentru 
Dum-nezeu. 

Alţii se luptă cu pornirile firii păcătoase, se luptă cu beţia, cu 
desfrânarea, cu hoţia, cu înşelătoria. 

— Ce să mă fac, că nu pot să nu iau când văd un lucru de luat! 

— Acelaşi remediu este recomandat de cuvântul lui Dumnezeu:,„Socotiți- 
vă morți față de păcat şi vii pentru Dumnezeu în Cristos Isus". Mai este vin? 
Sigur! Mai e rachiu, mai e înşelătorie, mai sunt posibilități de desfrânare? 

— Cât pofteşti! Dar nu mai sunt eu pentru ele; pot să fie cât de multe, eu 
sunt mort față de ele. 

Aceasta este atitudinea biruitoare a celui credin-cios. Cum ai intrat în 
legătură cu păcatul şi începi să te tocmeşti asupra lui, ai pierdut partida, vei 
cădea în păcat. Dar cum ai luat atitudinea că nu mai trăieşti pentru astfel de 
lucruri, păcatul este înfrânt. Să-ţi zici:,„Eu nu mai trăiesc pentru păcat", ca Iosif 
în Egipt, când femeia lui Potifar vroia să-l tragă în păcat.„Cum să păcătuiesc eu 
împotriva Domnului meu?"A stat în închisoare pentru asta, dar a rămas cu un 
cuget curat. 

Biruinţa asupra păcatului este deplină, când am învăţat bine lucrul 
acesta: Nu căuta să stai la toc-meală asupra păcatului, fie beţie, fie înşelătorie, 
fie desfrânare. Am terminat-o cu ele şi suntem morţi față de ele. Noi nu mai 


existăm pentru păcat, noi existăm pentru Dumnezeu. Aşa ne este asigurată 
biruința. Dacă păcatul ar fi întâmpinat în felul acesta, am fi biruitori. Dar cine 
nu l-a întâmpinat în felul acesta a suferit o cădere ruşinoasă, urâtă, grozavă. 

Păcatul este bine cunoscut între noi, însă el nu este cunoscut în lume în 
toată urâciunea lui. Între noi este cunoscut ca ceva rău şi numai rău. Cine a 
adus căderea primilor oameni şi a întregului neam omenesc? Păcatul. Cine a 
deschis iadul? Păcatul. Cine a adus cea mai mare nenorocire prin ruperea 
legăturii cu Dumnezeu? Păcatul. Cine a ridicat crucea Golgotei? Păcatul. Cine a 
adus moartea Domnului Cristos? Păcatul. Cine a adus pierzarea oamenilor? 
Păcatul. lată numai câteva din efectele păcatului, din urmările păcatului. Cea 
mai mare nenorocire este păcatul şi de păcat, deci de cea mai mare nenorocire, 
te desparte Cel mai mare Sal-vator, şi Acesta este Domnul Isus Cristos. 

Dar unde este păcatul? Este în noi, în firea noastră, despre care apostolul 
Petru spune: „Poftele păcatului se războiesc cu Duhul lui Dumnezeu". Dacă 
zice cineva că nu are fire păcătoasă, acela nu se cunoaşte pe sine. Dacă zicem 
că n-avem păcat, adică fire păcătoasă, minţim, ne înşelăm şi adevărul nu este 
în noi. Noi însă trebuie să fim foarte atenți, să nu dăm voie pornirilor 
păcătoase. Păcatul nu va mai stăpâni asupra noastră, dacă într-adevăr luăm 
atitudinea de„morți faţă de păcat şi vii pentru Dumnezeu”. 

Cel Rău pândeşte să ne doboare ca un tiran, să pună iar stăpânire pe 
noi, dar nouă ni se cere atenţie. Foamea, setea, frigul, pot sluji ca prilejuri 
pentru păcat, dacă cineva nu este atent. Poftele trupeşti sunt multe, 
nenumărate, şi ele pot să fie tot atâtea prilejuri pentru păcat. Petrecerile, 
dis-tracțiile, pot fi şi ele prilejuri pentru păcat. Se cade din partea noastră să 
fim veghetori asupra acestui lucru şi să preferăm să murim, decât să cădem în 
păcat. Este mai bine să mori cu cugetul curat şi să te duci la Domnul Isus, 
decât să cazi în păcat, să te tăvăleşti în păcat, în urâciunea asta grozavă. 
Vorbim noi prea aspru despre păcat? O, ce bine ar fi să vorbim noi prea aspru 
şi realitatea să fie alta! Dar nu este aşa, noi vorbim destul de apăsat, cu destulă 
putere asupra acestui lucru, căci păcatul este o adevărată nenorocire. 

Păcatul trebuie stârpit cu desăvârşire. Când au fost să intre evreii în țara 
Canaanului, au fost datori să stârpească toate cele şapte popoare pe care aveau 
să le întâlnească acolo. N-au făcut lucrul acesta şi ce a ieşit de aici! Este foarte 
dureros când citeşti cărțile împărați şi Cronici şi vezi cum s-au crezut mai 
înţelepţi ca Dumnezeu, care le spunea să se ferească de legăturile cu oamenii 
aceia. Ei au avut o istorie foarte tristă, din cădere în cădere şi, dacă s-a mai 
ridicat câte un împărat cu toată inima de partea Domnului, acesta a fost,o 
floare rară cu care nu se face primăvară". Au căzut tot mai mult în păcat din 
pricina neascultării de voia lui Dum-nezeu. 

Dar în noi s-a lucrat acea ascultare totală de voia lui Dumnezeu? A ajuns 
fiecare la convingerea„mai bine să mor decât să păcătuiesc'? 

Dacă ați fi sub lege, n-aţi fi morți față de păcat, dar sunteţi sub har. 
Harul vă scapă de sub orice lanț de păcat. Pentru asta prețuiți harul lui 
Dumnezeu, la care aţi fost chemaţi să trăiţi o viață nouă, plăcută înaintea lui 
Dumnezeu. 


Pentru a birui firea păcătoasă, pornirile ei păcătoase, este nevoie de o 
mare putere; dar această putere, slavă Domnului, ne este dată. Când a fost 
Daniel în groapa leilor, a fost nevoie de o mare putere ca să închidă gura leilor. 
Pe urmă leii s-au repezit la cei care s-au dus după Daniel. Această mare putere 
ne este dată şi nouă, este puterea Duhului Sfânt. Se poate întrista Duhul Sfânt 
chiar prin abateri socotite mici, dar nu se cade să-L întristăm, ci să fie liber, ca 
să ne dea şi voința şi înfăptuirea. Numai El poate să ne facă să fim morți față 
de păcat şi vii pentru Dumnezeu. Dar această putere este la îndemâna fiecăruia 
dintre noi, pentru că avem pe Duhul Sfânt. 

Nu sta la tocmeală cu păcatul! Eu sunt al Dom-nului Isus, m-am hotărât 
să ascult de El, să nu mai fac voia firii mele. Atunci în orice împrejurare veți 
putea lua acest gând, că sunteți morți față de păcat şi vii pentru Dumnezeu. 
Atunci da, veţi avea biruinţă pe toată linia şi împotriva mâniei, a supărării, a 
arțagului, împotriva oricărei porniri păcătoase. Vrei să mă insulți? Nu vreau s- 
aud. Vrei să mă linguşeşti? Este o otravă foarte periculoasă în linguşire, nu-mi 
trebuie. Duhul Sfânt te anunţă: Cel Rău acum vine cu amenințări, acum vine 
cu lingugşiri; toate acestea sunt mijloace să te tragă la păcat. 

Suntem morți față de păcat şi vii pentru Dum-nezeu. Aşa vrea Dumnezeu 
să ne vadă. Dacă vom aplica aşa cum trebuie acest cuvânt în viața noastră, 
vom vedea roade binecuvântate. 

Nu judecați. 

Domnul Isus dă acest îndemn:,„Nu judecaţi, ca să nu fiți judecați"; căci 
trebuie să se ştie precis că aşa cum judecăm, vom fi judecați. 

Este condamnabilă orice judecată? În multe locuri din Scriptură citim 
cuvinte care par a con-trazice ideea de aici. lată câteva dintre ele:„Pe cei care 
păcătuiesc, mustră-i înaintea tuturor, ca şi ceilalți să aibă frică"(1 Timotei). În 2 
Timotei scrie:„Ceartă, îndeamnă, mustră". „Sfătuieşte şi mustră". În 2 
Tesaloniceni: „Mustraţi pe cei care trăiesc în neorânduială". Atunci cum se 
împacă unele cu al-tele? 

Cuvintele sunt simple, nu sunt prea greu de înțeles. Nu, nu este oprită 
orice judecare a răului; răul trebuie judecat. Ştim că Dumnezeu urăşte păcatul, 
dar pe păcătoşi îi iubeşte. Tot aşa vine lucrul cu judecarea altuia şi judecarea 
răului: judeci răul şi-l condamni, dar pe cine l-a făcut îl iubeşti. Oamenii însă 
confundă de cele mai multe ori judecarea răului cu judecarea persoanei. 

Răul trebuie judecat, căci altfel el se întinde ca aluatul. Desfrânatul din 
Corint a fost aspru judecat. Corintenii nu îndrăzneau să-l judece. Păcatul 
aceluia era cunoscut de toţi, trăia cu mama lui vitregă, şi nimeni nu îndrăznea 
să ia măsuri. Pavel, prin ai Cloei, aude aceasta. Cum se poate să suferiți voi un 
rău aşa de mare, pe care şi paginii îl con-damnă? Eu şi duhul vostru, fiind 
împreună, hotărâm ca un astfel de om să fie dat pe mâna Satanei. A fi dat pe 
mâna Satanei era un lucru cumplit. lată răul judecat! Altfel, pecinginea se 
întinde în toată adunarea.,„Ce ar fi dacă aş face şi eu aşa?", putea să zică unul 
sau altul. În felul acesta se scădea nivelul vieţii morale. 

Răul din adunare trebuie judecat. Aceasta este una din marile lipsuri ale 
creştinătăţii, în care răul nu se mai judecă, nu mai este disciplină. Dar aceas-ta 
nu merge pe tărâmul adunării lui Dumnezeu. 


Răul trebuie judecat, iar omul trebuie ajutat să se ridice. La corinteni, 
judecarea acelui om a fost un mijloc de a-l ridica. Dar deşi acel om părăsise 
răul, ei tot nu-l primeau în adunare, nu ştiau ce să facă. Intervine atunci din 
nou apostolul Pavel ca să-l primească înapoi şi aşa, persoana ridicată din păcat 
şi-a luat iarăşi locul în adunare. În privinţa aceasta avem mult de învățat. 
Domnul Dumnezeu poate să ne ajute să condamnăm răul din adunare, dar 
persoanele care au păcătuit să fie ajutate să se ridice. 

Este foarte greu când cineva a căzut de la credinţă. Totuşi sunt şi unii 
care se numesc căzuți, dar n-au avut de unde să cadă, fiindcă n-au fost 
niciodată credincioşi cu adevărat. 

Cineva, care se credea credincios, a fost întrebat ce mai face. „Cred că 
bine", a răspuns acela, deşi era un bețiv. Atunci i s-a spus:„Până acolo ai ajuns 
încât să nu-ţi mai dai seama că beţivii nu intră în Împărăţia lui 
Dumnezeu?'Altfel răspunde însă unul care a gustat şi a văzut că bun este 
Domnul. 

— Ce mai faci? 

— Rău fac, nu mai pot! 

— Vino iar la Domnul Isus! 

— Am să vin, că nu mai pot altfel! 

Răul din adunare trebuie judecat, fie el în învățătura stricată, fie în viața 
abătută de la voia lui Dumnezeu; altfel se întinează toată adunarea şi este trasă 
în jos. Negreşit, păcatul altuia nu este scuză pentru păcatul meu. Că şi cutare 
face aşa şi aşa, e treaba lui, eu nu pot să acopăr păcatul meu cu păcatul lui. 
Dar unii aşa fac: „Sora cutare nu face tot aşa?'- Ai fi mai folosită dacă n-ai mai 
judeca pe acea soră, ci te-ai judeca pe d-ta însăți. „Nu judecaţi ca să nu fiți 
judecaţi”. 

„Cu ce judecată judecaţi, veți fi judecați". Ştim din Cuvântul lui 
Dumnezeu un caz, când un om recunoaşte că suferă întocmai cum a făcut şi el 
pe alții să sufere. Este Adoni-Bezec, care zicea: „Şap-tezeci de împărați, cu 
degetele cele mari tăiate de la mâini şi de la picioare, strângeau mâncare de sub 
masa mea; Dumnezeu îmi răsplăteşte şi mie cum am făcut'(Judecători 1). De 
asemenea, Haman a pregătit spânzurătoarea pentru Mardoheu, dar a fost 
spânzurat el de ea. Iar David a răspuns lui Natan:,Să dea de patru ori înapoi". 
lar dacă veți număra în viața lui David, veți vedea că patru morți a avut în 
familie. Sentința pe care a pronunţat-o era sentința potrivită legii. 

Dacă auzi că alții te judecă într-un fel sau altul, face să te gândeşti că 
aceasta ar putea să fie urmarea faptului că şi tu ai judecat nedrept. 

„De ce vezi tu paiul din ochiul fratelui tău şi nu zăreşti bârna care este în 
ochiul tău?". Bârna este un lemn mare. Unul are în ochi un gunoi, tu ai o 
bârnă. Cred că vorba aceasta este luată din vreun proverb; în orice caz, ea a 
ajuns un proverb. Se poate ca într-un lucru tu să fii mai greşit decât acela pe 
care-l judeci. Sunt persoane care judecă aspru pe alții. Sunt femei abătute de la 
cinstea căsniciei, dar ele critică aspru pe cele care au făcut acelaşi lucru. Poate 
că în felul acesta caută să-şi astupe glasul propriului lor cuget. 

Principiul Evangheliei este însă că, în ceea ce judeci pe altul, tu să fii fără 
vină; altfel eşti un fățarnic, care te condamni singur. la seama, ca nu cumva 


ceea ce la altul este un gunoi, la tine să fie o bârnă!„Cum poţi tu să zici: lasă- 
mă să scot paiul din ochiul tău?'Ca să umbli la ochi este un lucru delicat, 
ochiul este un organ foarte sensibil. Pentru aceasta trebuie să ai tu însuti o 
vedere clară şi omână pricepută. la seama deci să te porți cu atâta delicateţe ca 
şi cum ar fi vorba să faci o operaţie la ochi. De multe ori noi suntem lipsiți de 
această delicateţe şi lucrăm în chip grosolan şi nu reuşim să aducem 
îndreptarea dorită. 

Zice:„Să nu dați lucrurile sfinte înaintea por-cilor."Să nu credem cumva 
că, în Cuvântul lui Dumnezeu, lucrurile sunt aruncate cu furca; ca să putem 
înțelege bine, trebuie să citim şi mai sus şi mai jos şi când prindem legătura, 
suntem aproape de înțelesul adevărat. 

„Să nu daţi câinilor ce este sfânt şi să nu aruncaţi mărgăritarele voastre 
înaintea porcilor, ca nu cumva să le calce în picioare şi să se întoarcă să vă 
sfâşie." 

Mai sus este zis:„,Să nu judecați'şi acest,„să nu judecaţi'se continuă. Ce 
înseamnă câini şi porci se vede din 2 Petru 2:22:,Câinele s-a întors la ce 
vărsase şi scroafa spălată s-a întors să se tăvălească iarăşi în mocirlă”. 
Înfățişează pe cel ce s-a lăsat de unele lucruri, dar se întoarce iar la ele; n-a fost 
născut din nou. Ce urâcios lucru este înaintea lui Dumnezeu să se întoarcă 
cineva la vechile lui păcate! 

Odată ziseseră şi ei:,Doamne, Doamne", dar nu erau născuţi din nou. 
Acestora nu trebuie să le dai lucrurile sfinte şi nici mărgăritarele. Aceasta 
înseamnă: Nimic rău despre credincioşi în fața celor necredincioşi! Cutare tată 
şi-a nenorocit familia, pentru că a vorbit de rău în fața copiilor pe unii din 
adunare. De atunci copiii s-au făcut una cu nemulțumirea tatălui. Ce lucru rău 
este ca ei, copiii celor credincioşi, să afle ceva rău despre credincioşi şi mai ales 
să afle de la cei de aproape ai lor! 

Alții au spus: Când vezi pe cineva că este ameţit de băutură, ce te mai 
apuci să-i mai vorbeşti despre Cristos? Un altul este un batjocoritor? La ce bun 
să-i mai spui? Duhul lui Dumnezeu să arate fiecăruia când este cazul să nu 
arunce mărgăritare. 

Cei din casa Cezarului. 

Filipeni 4:22 

Aceste cuvinte opresc pe loc pe oricine cunoaşte puţină istorie din 
timpurile de mai de mult şi ele fac să se nască în noi un simțământ de 
admiraţie pentru cei de atunci. 

Totdeauna credincioşii au avut de suferit, ori din partea celor de afară ori 
de la cei din casa lor. Un credincios care n-are nimic de suferit pentru că este 
credincios, nu ştiu dacă este credincios. Suferința ţine de viața creştină; nu se 
poate fără ea. Căutăm noi s-o ocolim, dar nu se poate. 

Totuşi, nimeni dintre noi nu se poate asemăna cu aceşti credincioşi din 
casa Cezarului. În casa Cezarului era o mare destrăbălare şi adeseori multe 
crime, pe jos se vedeau vărsături murdare de-ale celor ce luau parte la orgiile 
de acolo. În fiecare zi, sclavii din casa Cezarului vedeau oameni dezmăţaţi şi 
femei destrăbălate. Cărţile spun că se vedea acolo o decadenţă de care te 
înspăimânți şi care îți produce milă. 


Cum vor fi trăit credincioşii aceştia într-un astfel de loc? Ei nu puteau să 
părăsească locul acela, erau sclavi şi deci erau nevoiți să facă tot ce le cerea 
datoria lor de sclavi. În stricăciunea aceea neînchipuit de mare să trăieşti totuşi 
în sfințenie înaintea lui Dumnezeu? Cum vor fi putut ei oare? 

Asemănându-ne cu ei, să nu ne mai văităm căavem ceva de suferit. Eu 
cred că noi suntem ca unii născuți mai pe urmă: firavi şi de aceea n-avem de 
îndurat cât aveau aceia. Dumnezeu ştie cât putem suporta şi de aceea nu 
îngăduie să vină peste noi mai mult. În plus, ni se pare că dăm dovadă de 
înțelepciune când, ascunzând adevărul, ocolim suferința. Trebuie să 
recunoaştem însă că această înțelepciune este mai mult frică decât 
înțelepciune. Totuşi, suferința pentru Domnul Isus este tot-deauna însoțită de 
mare binecuvântare. 

În palatul Cezarului, poliţia era foarte atentă şi cunoştea bine pe oricine 
intra acolo sau era acolo. Desigur, cum afla pe cineva că este creştin, îl lua ca 
sa fie omorât, cum a fost pe vremea lui Nero. Când se vedeau între ei, creştinii 
se întrebau în şoaptă:„Dar fratele cutare unde este?"Celălalt răspundea, făcând 
un semn cu mâna în sus, ceea ce însemna că s-a terminat cu viața lui. 

Când ne gândim la lucrurile acestea, o mare ad-miraţie ni se strecoară în 
suflet. În timpul prigoanelor, cine se hotăra pentru Domnul Isus, se hotăra 
pentru moarte. Mureau, dar de Domnul Isus nu se lepădau. 

Când mă judec pe mine însumi, văd cum s-a apropiat de mine harul lui 
Dumnezeu şi cred că între lucrurile de care S-a folosit pentru întoarcerea mea 
la El a fost şi lucrul acesta: că mi-a sădit în suflet o mare admiraţie pentru cei 
dintâi creştini. Când am citit romanul „Quo Vadis" mi-a rămas în inimă o mare 
admiraţie pentru cei dintâi creştini. Pe atunci nu bănuiam că harul lui 
Dumnezeu va lucra şi asupra mea şi mă va aduce în aceeaşi familie a copiilor 
lui Dumnezeu care a fost odinioară. 

Suntem recunoscători Domnului că ne-a lăsat astfel de lucruri scrise în 
epistole, pline de miez, de lumină, de învățătură şi de îndemn pentru calea 
vieţii creştine. Scriitorul acestei Epistole către Filipeni a trebuit să treacă prin 
închisoare. Diavolul a căutat să-i facă rău, dar Dumnezeu a lucrat şi a făcut ca 
închisoarea să se prefacă în binecuvântări şi pentru viitor. Îşi va fi dat apostolul 
Pavel seama că închisoarea îi era îngăduită de sus? Cred că da, pentru că el era 
un om duhovnicesc. 

Închisoarea lui Pavel era o închisoare comună, o cameră în care stătea 
legat cu un lanț sau poate cu două, de mâini sau de picioare. Un capăt al 
lanţului îi înconjura mâinile sau picioarele, celălalt capăt era legat de mâna 
sentinelei. Era deci legat de sentinelă; orice ar fi făcut, sentinela era de față. 
Îngenunchea să se roage, sentinela acolo cu el; vroia să scrie ceva, sentinela 
acolo. Toate mişcările îi erau con-trolate de sentinelă, care se schimba poate în 
fiecare zi. Negreşit, sentinelele i-or fi zis vorbegrele. Este destul ca superiorul să 
facă un gest împotriva închisului, că din acesta inferiorul înțelegea să se poarte 
rău. În orice caz, era foarte incomod să stai cu sentinela lângă tine. 

Era greu în închisoare, dar Pavel nu se vaită deloc. Un frate dintre noi a 
fost bătut grav, într-un loc unde a stat închis vreo zece zile. Dar el spunea 


despre acele zile că au fost cele mai frumoase zile din viața lui de credincios. 
Cum ştie Dumnezeu să întoarcă suferința în binecuvântări! 

Fraţii din Muscel au fost îndeosebi binecuvântațţi, pentru că în timpurile 
trecute au fost de multe ori duşi în închisoare. Persecuţiile acelea prevesteau 
binecuvântări şi au venit. 

Iacov spune:,„Noi numim fericiți pe cei care au răbdat'. Este cineva care a 
răbdat? Ferice de el! După ce ai trecut prin încercare, ai ori o părere de rău că 
nu te-ai purtat la înălțimea Evangheliei, ori o părere de bine că Domnul te-a 
păstrat şi ai rămas cu un cuget curat. Oricât de grea ar fi o încercare, dacă 
rămâi strâns lipit de Domnul Cristos, îţi rămâne din ea o amintire plăcută. 
Dacă însă vom căuta să scăpăm de greu şi vom face ce nu place Domnului, 
amintirea va fi tristă. 

Apostolul Domnului a fost într-o închisoare grea, dar Dumnezeu l-a 
binecuvântat. Să ne aducă Dum-nezeu aminte la timpul potrivit de acest lucru, 
dacă va fi să trecem pe acolo, ca să ne purtăm într-un chip vrednic de Domnul 
şi să putem păstra o bună amintire. 

Dar şi alte lucruri bune au ieşit din închisoare. Cel care a scris cartea 
„Călătoria Creştinului" mi se pare că vreo şaisprezece ani a fost închis. Într-un 
rând i s-a spus:,Îţi dăm drumul dacă promiţi că n-o să mai predici'.„Nu pot."a 
răspuns Bunyan.„Dacă astăzi îmi dați drumul, astăzi voi predica Evan-ghelia", 
închisoarea lui s-a prefăcut în binecuvântare, pentru că acolo a scris el cartea 
care a făcut bine la atâtea suflete. 

Sunt persoane care la suferință se întăresc, dar în timpuri liniştite 
slăbesc, se moleşesc. Dumnezeu poate să pună capăt unui timp de moleşeală, 
printr-o suferință care ne înviorează. El ştie ce mijloace să întrebuințeze ca să- 
Şi ajungă scopul cu noi. 

Am citit într-o revistă despre răspândirea Evan-gheliei între germani. Cel 
care scria îşi dădea cu părerea că Evanghelia în Germania trebuie să se fi 
răspândit de pe timpul apostolului Pavel şi anume prin germanii care făceau 
parte din armata romană. Între sentinelele care au fost cu Pavel vor fi fost şi 
germani; stând cu ei zi şi noapte, Pavel trebuie să le fi vorbit. Una sau alta din 
acele sentinele va fi luat cunoştinţă de Evanghelie, iar când au venit în patrie, 
vor fi dus cu ei ce au luat de la Pavel. Aceasta este însă numai o presupunere, 
care poate că nu este departe de adevăr. Soldaţii aceia trebuie să fi fost oameni 
brutali, nemulțumiți că li se dădeauastfel de sarcini. Dar cu cât ei se vor fi 
purtat mai urât cu Pavel, cu atât Pavel se va fi purtat mai frumos cu ei. El îşi va 
fi zis:„Ei, săracii, nu cunosc pe Dumnezeu şi iată că Dumnezeu m-a adus aici. 
Sunt răi, sunt grosolani, dar sunt aşa pentru că nu cunosc pe Dumnezeu”. 

Simțământul acesta trebuie să ne însoțească şi pe noi când avem a face 
cu oameni răi. Soţiile credin-cioase care au soți necredincioşi ştiu ce spun eu 
acum. Simțământul acesta izvorât din dragoste şi milă — mila biruieşte judecata 
- fac să dăm o mai bună mărturie. 

Simţământul Evangheliei lucrează în cei credin-cioşi. Însuşi Domnul 
nostru a stat între nişte oameni răi, între farisei şi cărturari; dar a fost aşa de 
răbdător! A fost ispitit în toate, ca noi, dar fără păcat. 


Nu ştim cum cei din casa Cezarului au venit în legătură cu Pavel. Cei 
care îl vizitau îi vor fi spus: „Sunt creştini şi în casa Cezarului." Aşa vor fi ajuns 
să se cunoască; iar în Epistola către Filipeni, Pavel trimite salutări de la toți 
sfinții şi mai ales de la cei din casa Cezarului (Filipeni 4:22). 

Când vor fi auzit filipenii de casa Cezarului, hotărât că-şi vor fi zis: O, 
frații şi surorile noastre de acolo, cât vor fi având de suferit! Şi se vor fi rugat în 
adunare şi în particular:,Doamne, ai grijă şi de frații noştri care sunt în casa 
Cezarului, într-un loc aşa de primejdios!" 

Afli credincioşi unde nu te-ai aştepta. Cum îi seamănă Dumnezeu: pe 
unul într-o parte, pe altul într-alta! Dar minunat lucru este să afli credincioşi în 
cele mai grele locuri. 

În general, sclavii se aflau într-o situaţie foarte grea. Dacă se supăra 
stăpânul, putea să poruncească să fie aruncat sclavul în iazul cu peşti, ca să 
vadă cum îl mâncau peştii de viu. Dacă unei patroane romană nu-i plăcea cum 
i-a aranjat sclava o buclă, putea s-o ardă cu fierul înroşit şi nu dădea nimănui 
socoteală de ceea ce făcea. Sclavii aveau o soartă grea. 

lată însă că printre sclavi erau şi creştini. „Nu sunt între voi mulți de 
neam ales", mai totdeauna cei de jos au iubit pe Domnul Isus şi I-au fost 
credincioşi. Va veni şi timpul când oamenii care au dus-o greu, în sărăcie, vor 
mulțumi lui Dumnezeu că i-a lăsat săraci, ca să poată fi îmbogățiți în Domnul 
Cristos. Dacă ar fi fost bogați, n-ar mai fi căutat pe Dum-nezeu. Negreşit, nu 
mărginim lucrarea harului lui Dumnezeu, dar este lucru cunoscut că, în 
adunări, puţini sunt de neam ales şi bogați în felul lumii, cei mai mulți sunt 
săraci. Dumnezeu le-a rânduit această stare smerită, ca să-i binecuvânteze. 

În orice împrejurări ne-am găsi, gândul la aceşti credincioşi ne face să 
închidem gura când am fi gata să ne plângem.„Numim fericiți pe cei care au 
răbdat'. 

Facem parte din aceeaşi familie cu ei. Deşi maimici, mai de pe urmă, mai 
firavi, mai slabi, totuşi ştim că facem parte din aceeaşi familie a lui Dum-nezeu. 

Nu ştim ce va aduce viitorul, ştim însă că soarta noastră este în mâna 
Lui, deci în mâna Lui este şi viitorul nostru. Nu trebuie să ne înspăimântăm de 
cele ce vor veni. Domnul este cu noi, El ne-a cumpărat cu un preț mare, de 
aceea să rămânem în dragostea Lui, deplin încredințaţi că El ne iubeşte, chiar 
dacă noi nu-L iubim cât ar trebui să-L iubim. El ne iubeşte şi ne poartă de grijă 
şi atâta trebuie să ne fie de ajuns. 

Pentru ce te mâhneşti, suflete? 

Psalmul 42 

Un om amărât scrie acest psalm. Unul din cei de demult a spus 
prietenilor săi credincioşi:„,Când mă veți vedea trist şi apăsat, să-mi citiți 
psalmul 42.'Psalmistul nu vorbeşte aici cu vrăjmaşii săi, ci vorbeşte cu sufletul 
său; se plânge şi lui Dumnezeu, dar mai mult cu sufletul său vorbeşte:„Pentru 
ce te mâhneşti, suflete al meu, şi gemi înăuntrul meu?'Aceasta o spune de trei 
ori. Pe cât se vede, s-a pomenit plin de tristeţe şi de amărăciune şi caută să 
lupte împotriva lor. Când însă apelează la Dum-nezeu spune cuvinte minunate, 
iar despre vrăjmaşii săi spune cuvinte aspre. 


„Cum doreşte cerbul izvoarele de apă, aşa Te doreşte sufletul meu pe 
Tine, Dumnezeule! Sufletul meu însetează după Dumnezeu". Setea este mai 
grozavă decât foamea.„După Dumnezeul cel viu", deci nu după ceea ce zic 
oamenii că sunt dumnezei (idoli). 

„Când mă voi duce şi mă voi arăta înaintea lui Dumnezeu?'"Un 
necredincios nu poate să spună aşa ceva. Gândul că se înfăţişează odată 
înaintea lui Dumnezeu, un necredincios nu-l poate suferi şi de aceea îl alungă, 
căci conştiinţa îi spune că numai la bine nu se poate aştepta, dacă se va arăta 
vreodată înaintea lui Dumnezeu. 

Altfel stă lucrul cu cel credincios, el spune: Oh, când mă voi duce la El? 
Atunci voi fi acolo unde doresc să fiu, atunci voi răsufla uşurat şi voi fi scăpat 
de greutăți! 

lată însă că şi peste cel credincios vine câteodată tristețea şi apăsarea, 
vin temeri de tot felul şi gânduri negre. Vrăjmaşul caută să-l lovească tocmai 
unde îl doare; când este trist şi apăsat, vrăjmaşul îl întreabă:„Unde este 
Dumnezeul tău?'"Aceasta îi produce durere. El nu poate să fie aşa cum vrea să 
fie, vesel, el condamnă tristețea, dar n-o poate alunga. Vrăjmaşul îl loveşte 
atunci cu întrebarea:„Unde este Dumnezeul tău?" 

De ce eşti trist, suflete al meu? — se întreabă psalmistul — de ce te tot 
frămânți înlăuntrul meu? „Nădăjduieşte în Dumnezeu, căci iarăşi îl voi lăuda. 
El este mântuirea mea." 

Întregul psalm este tristețe, amărăciune. Bine a făcut el că s-a lăsat 
stăpânit de astfel de gânduri? Arăta că aceasta nu e bine. Când ne năpădesc 
temeri de tot felul, vrăjmaşul ştie să inspire gânduri negre şi nefericite. 
Singurul lucru care poate să te ajute atunci este încrederea în Cel Prea înalt. 
Psalmistul strigă propriului său suflet:„Suflete, încrede-te în Domnul!" 

Şi ni se poate întâmpla şi nouă, credincioşilor din vremea harului, ca 
dintr-o pricină sau alta să ajun-gem năpădiţi de tristețe, de gânduri negre, de 
temeri de tot felul, de apăsare. Scăparea noastră nu este atunci alta decât să ne 
încurajăm în propria noastră inimă. Parcă sunt doi care vorbesc în noi: mintea 
vorbeşte într-un fel şi inima în alt fel; mintea este luminoasă, iar inima nu vrea 
să se supună; între duh şi suflet nu este potrivire. Dacă ar fi după minte, ar fi 
bine, ar fi mângâiere; inima însă nu vrea aşa. De multe ori este nepotrivire, este 
luptă chiar între inimă şi minte. Adevărurile lui Dumnezeu pătrund mai întâi în 
minte şi apoi în inimă, dar ce a pătruns în inimă, aceea ai. În minte putem să 
avem multe lucruri, care cu timpul să se şteargă. De ce? N-au intrat în inimă. 

Ca unul care a trecut prin aceste experienţe, psalmistul ne învață pentru 
cazul când şi noi vom trece pe acolo. Şi dacă noi gândim că el a făcut bine, să 
facem şi noi la fel. Deoarece psalmul este scris sub insuflarea Duhului Sfânt, 
este spre folosul nostru. „Când gânduri negre se frământă cu grămada 
înlăuntrul meu, mângâierile Tale îmi înviorează sufletul." 

Dar temerile lui, tristețea lui, gemetele lui erau trimise de Dumnezeu? Nu 
putem spune. Psalmul este cântarea fiilor lui Core, care erau nişte oameni 
predispuşi spre pesimism, spre gânduri triste, spremelancolie. Nu toți 
credincioşii sunt la fel. Core, Datan şi Abiram au pierit în răscoală. Cum vor fi 
scăpat aceştia sau de unde îşi vor fi luat numele, nu ştim. Dar şi în tristețea lor 


întâlnim o melodieduioasă. Pe malul mării sunt nişte scoici, din care parcă 
răsună o melodie distinsă de urechea care aude bine. Scoicile au fost duse de 
valuri şi au trăit în fundul mării, apoi au fost aruncate pe mal şi parcă aduc cu 
ele melodia din valuri, din mare. Şi de la fiii lui Core înclinați spre melancolie 
au ieşit cântări duioase. 

Unii credincioşi sunt plini de bucurie, entuziaşti pe calea lui Dumnezeu; 
alții sunt mai puţin en-tuziaşti, dar sunt mai adânci. Din adâncul sufe-rințelor, 
câte un credincios a scos o melodie frumoasă, o poezie care a trecut şi la alții şi 
le-a făcut mult bine. În cărțile creştine de cântări sunt cântări ieşite din 
suferință. Una din acestea zice:„,Suferință, cine este vrednic de tine? Aici eşti 
numită povară, acolo sus eşti numită onoare, de care nu oricui i se face parte". 
Un altul zice:,Multe am suferit, dar fără suferință unde aş fi fost eu acum?', 
(dând să se înțeleagă pe calea pierzării sau înlocui de chin). 

„Cum doreşte cerbul izvoarele de apă, aşa Te doreşte sufletul meu pe 
Tine, Dumnezeule!"Ce adâncime de gânduri cuprind aceste câteva cuvinte! 
Printr-un pustiu trece un râu, care vine de departe, din munte. Cerbii care 
coboară din munte se pomenesc şi ei în pustia arzătoare, caută apă şi, aflând- 
o, o sorb cu nesaț. Poate că şi vreunul dintre noi a trecut vreodată printr-un 
pământ unde a trebuit să rabde de sete. Dacă atunci a putut să capete un 
pahar cu apă, s-a răcorit şi şi-a zis:„Atâtea pahare cu apă am băut în viața 
mea, dar pentru niciunul n-am mulțumit!" „Când mă voi duce şi mă voi arăta 
înaintea lui Dumnezeu?"Atunci am scăpat de toate greutăţile de aici.„Zi şi 
noapte mă hrănesc cu lacrimi când aud că mă batjocoresc vrăjmaşii mei." 
„Unde este Dum-nezeul tău?"Aceste cuvinte cuprind o mare durere. Într- 
adevăr, necredincioşii se pricep să ne lovească acolo unde ne doare. N-ar avea 
nici un motiv să înjure, dar fac aceasta pentru că eşti acolo şi ştiu că te lovesc 
în inimă. 

„Mi-aduc aminte şi-mi vărs tot focul inimii în mine: cum mergeam 
înconjurat de mulțime."Erau timpuri când se bucura împreună cu alții şi se 
simțea bine în mijlocul lor.,Cum înaintăm în fruntea ei spre casa lui 
Dumnezeu, în mijlocul strigătelor de bucurie şi mulțumire a unei mulțimi în 
sărbătoare." Acum însă nu mai era aşa, era alungat departe. Umbla pe munţi ca 
să se ascundă, iar munţii îi ofereau câte o stâncă, la umbra căreia putea să 
stea adăpostit, sau vreo peşteră, în care putea să doarmă noaptea. Vrăjmaşii îl 
urmăreau în țara Iordanului, în Muntele Hermon şi în Muntele Miţear (Miţear 
pe româneşte înseamnă,munte mai mic"). Oriunde mă găsesc, tot mâhnit sunt, 
sunt urmărit de oameni, înțepat de ei cu cuvinte dureroase. 

„Un val cheamă alt val la vuietul căderii apelor Tale, toate talazurile şi 
valurile Tale trec peste mine." Dacă toate acestea sunt de la Dumnezeu, atunci 
de ce te vaiți? Acum, când temeri de tot felul erau înlăuntrul lui, când era 
amărât şi apăsat, nu mai poți să-i ceri o judecată dreaptă. Când Dumnezeu îşi 
trimite peste noi valuri şi talazuri, cel mai bun lucru este să ne plecăm smerit 
capul înaintea voii Lui. 

„Ziua, Domnul îmi dădea îndurarea Lui, iar noap-tea cântam laudele Lui 
şi înălțăm o rugăciune Dum-nezeului vieții mele."Aşa a fost altădată, dar acum 
este altfel. Acum zic:„Pentru ce m-ai uitat? Pentru ce trebuie să umblu plin de 


întristare sub apăsarea vrăjmaşului? Parcă mi se sfărâmă oasele, când mă 
batjocoresc vrăjmaşii mei şi-mi zic toată ziua: „Unde este Dumnezeul tău?" De 
două ori el îşi îndeamnă propriul lui suflet şi zice:„Pentru ce te mâhneşti, 
suflete al meu şi gemi înăuntrul meu? Nădăjduieşte în Dumnezeu, căci încă îl 
voi lăuda. El este mântuirea mea şi Dumnezeul meu". 

Acest psalm, de la un capăt la altul este plin de tristețe. Vin timpuri în 
care dispare încrederea sufletului în Dumnezeu şi tocmai încrederea l-ar ridica. 
Suflete, nu te chinui şi nu mă chinui cu neîncrederea!,„Ferice de cei în a căror 
inimă locuieşte încrederea!"Dacă mă găsesc în starea aceasta, nu Cel Prea înalt 
este de vină, pentru că El nu Se schimbă niciodată în dragostea pe care ne-o 
poartă, ci eu sunt vinovat. De aceea îmi iau vina asupra mea, pentru că eu n- 
am fost atent şi a venit asupra mea ce a venit şi mi-a spulberat încrederea în 
Dumnezeu. Mulţi au trecut pe aici, neştiind ce-i aşteaptă. Dumnezeu era la 
lucru şi ei n-au ştiut! 

Marta şi Maria trimit vorbă la Domnul Isus:,„lată că acela pe care-l iubeşti 
este bolnav". Dar Isus a zis:,Boala aceasta nu este spre moarte, ci spre slava lui 
Dumnezeu". Datorită acestui răspuns ele vor fi rămas liniştite, pentru că orice 
om nu putea să înțeleagă din aceste cuvinte decât că n-o să moară. lată însă că 
Lazăr moare. Cum vine asta? se vor fi întrebat ele nedumerite. Să ne îndoim de 
învățătorul nostru? 

— Aveţi răbdare, Marta şiMaria! Aţi intrat în întuneric, dar aveţi răbdare 
să vedeți cum se va arăta lucrarea lui Dumnezeu. Când vine Domnul Isus, şi 
una şi alta spun: „Doamne, dacă ai fi fost aici n-ar fi murit fratele meu!'Isus a 
răspuns Măriei:„Fratele tău va învia.'Dar ea n-a simţit nici o mângâiere, 
gândind că acest lucru va avea loc în timpuri îndepărtate,,„în ziua de pe 
urmă." Domnul Isus merge la Lazăr la mormânt, îl cheamă afară, Lazăr înviază. 
Ce gânduri avea Dom-nul Cristos! Şi ele cât vor fi fost de amante când au văzut 
că fratele lor a murit; şi nu se aşteptau să învieze. 

Iona, în pântecele peştelui a venit la pocăință. Acolo s-a rugat în vederea 
morții sale. Se mai aştepta el să fie chemat din nou şi să fie trimis să predice în 
Ninive? Nu, căci fugea de la faţa lui Dumnezeu. Prin gândurile negre pe care le- 
a avut acolo se făcea lucrarea lui Dumnezeu, la care nici nu se aştepta. 

Când Noe era cu corabia în potop, vedea valurile îngrozitoare şi înalte ce 
acopereau şi munții. Se va fi aşteptat el oare să păşească pe un pământ nou? 
Totuşi, pe un pământ nou trebuia să păşească. 

Când Avraam a fost să meargă cu fiul său Isaac să-l aducă jertfă pe 
Moria, ce frământare o fi fost înăuntrul lui! Ce zbucium trebuie să fi fost! Cum 
se poate aşa ceva? îşi va fi zis el. Mi-a spus Dumnezeu că prin Isaac voi avea 
urmaşi, nu prin Ismael. Aşa a spus Dumnezeu! La urma urmei, Dumnezeu 
poate să-l învieze din morți. Şi ca înviat din morți l-a primit înapoi. Aşteptarea 
lui a fost împlinită într-un fel cu totul neaşteptat, pentru că nici n-a înfipt 
cuțitul în gâtul copilului său. 

Ce o fi fost cu Iosif, când era în târgul de sclavi, unde sclavii se vindeau 
ca vitele la obor? Ce gânduri triste s-or fi frământat înăuntrul lui! Unde voi 
ajunge? Ce s-o petrece cu mine? Ţară străină, nimeni nu cunoaşte pe 
Dumnezeu! Ce soartă mi-o fi pregătită? Priviţi-l însă peste câțiva ani pe tronul 


Egiptului! Se aştepta el la asta? N-o fi regretat cumva: cum m-am lăsat eu 
stăpânit de gânduri negre şi de temeri? 

Iov a căutat mângâiere de la prieteni, dar n-a găsit la ei mângâiere, ba 
mai de grabă a fost amant de prietenii lui. Şi când era în sac, pe cenuşă, ce 
gânduri negre s-au frământat înăuntrul lui! Aproape că se revolta contra lui 
Dumnezeu, Dar un respect adânc şi o dragoste de Dumnezeu era înăuntrul lui, 
în sufletul lui, şi prin aceasta a biruit. Se mai aştepta el să fie dublu 
binecuvântat în ce priveşte familia şi în ce priveşte averea? Nu. Când însă i-a 
vorbit Dumnezeu, a zis: „Mi-e scârbă de mine şi mă pocăiesc în țarină şi în 
cenuşă". lar când Dumnezeu l-a binecuvântat, nu-şi va fi zis el oare: de ce-mi 
voi fi frământat eu atâta inima, ce m-oi fi răsculat eu împotriva lui Dumnezeu? 
El avea gânduri bune cu mine, dar eu nu vedeam decât negură în fața ochilor 
mei. 

Gânduri negre, temeri de tot felul pot să frământe şi pe unul şi pe altul 
dintre noi. Ce s-a ales de ele? Nu s-a ales decât o învinuire de noi înşine, căci 
lipsindu-ne încrederea, am fost chinuiți şi înfricoşaţi. Şi poate vrăjmaşul a ştiut 
să strecoare şi el gânduri care să ne chinuiască şi mai mult. 

Atunci, să facem ce a făcut omul lui Dumnezeu, să strigăm propriului 
nostru suflet: De ce eşti mâhnit? Ce este tristețea aceasta, amărăciunea 
aceasta pe tine? Nădăjduieşte în Dumnezeu! Va veni vremea când iarăşi îl voi 
lăuda, pentru că El este Dumnezeul meu şi mântuirea mea. 

Lucrul acesta îl putem spune cu tot sufletul. Dacă însă veți fi feriți de 
clipe de întuneric şi de amărăciune, să mulțumiți lui Dumnezeu pentru 
aceasta. Dacă veți avea astfel de clipe, să nu credeți că sunteți părăsiți şi uitaţi 
de Dumnezeu. Aşa se poate să ni se pară nouă, părere care să ne mărească 
necazul, Dumnezeu însă spune: „Nicidecum n-am să te las, cu nici un chip nu 
te voi părăsi." 

Nu tăcea în fața lacrimilor mele. 

Psalmul 39 

Este un psalm plin de tristeţe de la un capăt până la altul şi înfăţişează 
pe un om necăjit, un credincios amărât. Din ce pricină era aşa de amant, nu 
ştim, nu ne arată. O fi fost din pricină de boală? Nu ştim. ÎI vor fi amărât 
vrăjmaşii lui, îi vor fi amenințat viața? Nu ştim. Era greu încercat, amărât, 
deznă-dăjduit. 

Totuşi stă tare în credință. Chinuit de gânduri de necredinţă, vrea să le 
stăpânească, pentru ca nu cumva dând drumul la gură, să spună ceva rău şi 
să păcătuiască în vreun fel cu buzele. Este un lucru frumos că nu avea decât o 
singură grijă: să nu păcătuiască în vorbire. El zice:„Scapă-mă de toate 
fărădelegile mele", deci nu de necazul sau de suferința care erau asupra lui, ci 
de fărădelegi, de păcate. Din aceasta se vede că el era un om cu inima întreagă 
de partea Domnului. Îşi pierduse răbdarea, este adevărat, căzuse în 
disperare:,Doamne, spune-mi cât de trecător sunt!” „Abate-Ţi loviturile de la 
mine. până nu mă duc şi să nu mai fiu!'Cutot amarul lui, de un singur lucru 
este stăpânit: să nu păcătuiască în vorbire. Dacă mă aleg fără păcat, sunt 
câştigat; dacă însă voi păcătui, chiar dacă ai lua de la mine necazul, voi fi mult 
mai păgubit. 


De obicei, peste păcatele cu gura se trece uşor chiar de către cei 
credincioşi. De aceea, grija lui David, ca la necaz să nu păcătuiască în vreun fel 
cu gura, a vorbit mult sufletului meu. 

De ce păcat anume se temea David, acum când era amărât>? De păcatul 
de a nu murmura împotriva lui Dumnezeu. Fiind amărât, multe gânduri se 
frământau înăuntrul lui. Parcă era ca un om care vrea să descurce un ghem şi 
în loc să-l descurce, mai rău îl încurcă. Bănuieli, gânduri de necredinţă, 
gânduri de revoltă, gânduri de nemulțumire se frământau înăuntrul lui. 
Acestea îl îmbolnăviseră în sufletul lui şi de aceea îşi zicea:„Dacă eu sunt 
bolnav, de ce să mai molipsesc şi pe alții cu boala mea?'Poate că va fi fost 
chinuit de gândul că de ce celor răi le merge bine şi lui îi merge rău. Poate că de 
mult timp îl va fi muncit gândul acesta. 

Şi acum, când înăuntrul lui clocoteau gânduri de nemulțumire, de 
enervare, de supărare, de bănu-ieli, de probleme şi întrebări pe care nu le 
putea dezlega, şi-a zis:,Îmi voi pune frâu gurii cât va sta cel rău înaintea mea". 
Aşa a ajuns la o hotărâre foarte serioasă: Oricine ar fi înaintea mea, dar mai 
ales cel rău, eu am să tac; cât va sta acela în fața mea, eu am să tac. Aşa a şi 
făcut:„Am stat mut, în tăcere; am tăcut chiar când era vorba de bine". Bine este 
să taci, dar nu şi atunci când este,„vorba de bine". Domnul nostru n-a făcut 
aşa. Este drept că El mai mult a tăcut înaintea lui Pilat, dar când a fost să dea 
o bună mărturie, a dat-o. 

Tăcând, s-a ținut de hotărârea luată, totuşi zice: Dar durerea nu numai 
că nu mi s-a potolit, ci, dimpotrivă, mai rău mi,s-a întărâtat. Îmi ardea inima în 
mine; şi pe când cugetam, focul s-a aprins". Focul acesta căuta o izbucnire, 
vulcanul căuta să erupă. 

Atunci zice: N-am mai putut răbda, mi-am luat căluşul de la gură şi,am 
vorbit cu limba mea", dar nu către oameni, a deschis deci gura către 
Dum-nezeu. Este totdeauna bine când ne deschidem gura către Dumnezeu în 
rugăciune, ca să-l spunem Lui ce este în noi. Vărsându-ne astfel inima înaintea 
Lui, inima ni se face mai uşoară. La sfârşit, deşi tot amărât, parcă se mai 
potoleşte, dobândind o privire ceva mai clară în cârmuirea lui Dumnezeu. 

Deschizându-şi gura către Dumnezeu, tot ca om amărât I-a vorbit, 
stăpânit însă mereu de frica de a nu păcătui cu vorba, îi zice: „Doamne, spune- 
mi care este sfârşitul meu, care este măsura zilelor mele, ca să ştiu cât de 
trecător sunt". Parcă n-ar mai fi altă scăpare decât mormântul. Dar nu ştim noi 
cu toții că omul este trecător şi că va trebui să moarăodată? Psalmistul ar fi 
vrut să ştie însă data când va muri, probabil din dorinţa ca data aceea să fie 
câtmai apropiată. Nu-l judec, nu iau piatra să dau în el, n-am trecut până 
acum prin atâta amărăciune; însă ar fi cu putinţă ca unul sau altul dintre noi 
să cadă în vreo suferință şi în vreun amar aşa de mare, încât să zică:„,Doamne, 
mai bine să mor decât să trăiesc!'Chiar şi cu Ilie prorocul s-a întâmplat lucrul 
acesta, când, căzând în deznădejde, a zis:„Destul! Acum, Doamne, ia-mi 
sufletul, căci nu sunt mai bun decât părinții mei'(1 Împărați 19:4). Apoi, dacă 
Ilie prorocul a ajuns într-o astfel de stare, cu atât mai mult unul sau altul 
dintre noi poate să ajungă aşa. Cineva a scris în latineşte nişte cuvinte care 


sunau cam aşa: „Dacă ti-ar spune cineva că peste o lună vei muri, ai plânge; 
dar acum râzi, cu toate că nu ştii dacă vei mai apuca ziua de mâine". 

Nu este vorba că omul moare; ci vorba este cum moare şi unde merge 
după moarte. Slavă Domnului că noi, ca oameni credincioşi, am căpătat în 
privința aceasta lumina necesară şi ştim că vom muri ca oameni credincioşi, 
dacă nu cumva vom avea parte de răpire, venind Domnul Cristos. Nu este 
treaba noastră să ştim când vom muri; ştim însă că, murind, mergem la 
Domnul Cristos. 

Dar aici psalmistul spune:,lată, zilele mele sunt cât un lat de palmă”. 
Latul de palmă este de patru degete, de măsură foarte mică.„Şi viața mea este 
ca o nimica înaintea Ta."Şi accentuează lucrul acesta: „Da, orice om este ca o 
nimica înaintea Ta. Da, orice om este doar o suflare, oricât de bine s-arține”. 

În adevăr, ce este viaţa unui om, pusă alături de viața altui om ca 
Metusala, care a trăit 969 de ani? În Psalmul 90 se spune că anii vieţii noastre 
se ridică la şaptezeci de ani, iar pentru cei mai tari la optzeci de ani. Chiar dacă 
viața noastră ar fi de optzeci de ani, n-am avea atâtea zeci câte sute de ani a 
trăit Metusala. Dacă ne măsurăm cu viața pământului, ce este viața noastră? 
Doar o suflare. Dacă o măsurăm cu viața îngerilor, o nimica este viața noastră. 
Dacă măsurăm viața noastră cu Dumnezeu, nu suntem decât o suflare, oricât 
de bine s-ar ţine cineva. „Un abur care se arată pentru puţin şi apoi dispare" 
(Iacov 4:14). 

Afară de aceasta omul umblă în ceea ce nu este decât ca o arătare, o 
fantomă, o umbră, o deşertă-ciune; el nu umblă în ceea ce este realitatea, ci în 
ceea ce trece. Acesta este mersul întregii omeniri: se frământă degeaba. Câtă 
frământare, câte griji care rod, câtă oboseală a minţii, câtă alergătură şi goană 
după vânt, când se ştie că moartea urmăreşte pe om fără încetare.„Strânge şi 
nu ştie cine va trage folosul"; nici măcar nu este sigur că copiii lui vor moşteni 
ceea ce a strâns el cu atâta trudă, căci şi ei pot să moară.„Totul este 
deşertăciune", zice Eclesiastul. 

Şi după aceste gânduri triste, gânduri negre, psal-mistul spune:„ Acum, 
Doamne, ce mai pot aştepta eu?"Este deznădăjduit, însă adaugă:,În Tine mi- 
enădejdea". Toate nădejdile dispar, numai Dum-nezeu rămâne. El este vrednic 
de încredere, El este stânca; să nu clădim casa sufletului nostru pe nisipul 
acestei lumi, ci pe Stânca veşnică. 

„Mântuieşte-mă", spune el,„de toate fărădelegile mele"; scapă-mă deci de 
păcat; şi nu numai de un păcat sau de altul, ci de toate. Să fiu fără vină 
înaintea Ta, aceasta îmi este grija mea mare. Numai Tu mă poți scăpa de păcat. 
Deci nu cere să fie scăpat de suferință, de necaz şi de amărăciune, ci de 
păcat.„Nu mă face de ruşinea celui nebun”, celui fără Dumnezeu. Omul fără 
Dumnezeu urmăreşte aprig pe cel credincios, ca să-i descopere greşelile şi să 
scoată din ele o îndreptăţire pentru purtarea lui şi să încarce pe cel credincios 
de batjocură. 

Păcatul şi ruşinea merg împreună; adeseori păcatul se şterge, dar 
ruşinea rămâne. 

„Stau mut, nu deschid gura, căci Tu ai făcut aceasta.'Tu m-ai adus în 
situația în care mă găsesc, o situaţie grea pentru mine, în care totuşi doresc un 


singur lucru şi îl doresc fierbinte: să nu păcătuiesc.„Tu ai făcut aceasta. Poate 
că din vina lui ajunsese în situația aceasta disperată, totuşi o pune pe seama 
lui Dumnezeu. Noi punem pe seama lui Dumnezeu pe cele bune, dar pe cele 
rele? lată însă că şi pe cele rele. Cum? De la Dumnezeu să pornească răul? Nu; 
dar poate să pornească lovitura, care distruge nu pe om, ci păcatul. 

O fată dintr-o şcoală de surdo-muţi a fost întrebată cum se face că s-a 
născut surdă şi mută. Ea fusese învățată din Cuvântul lui Dumnezeu şi a 
răspuns: „Da, Tată, Te laud pentru că aşa este plăcut înaintea Ta!"'(Matei 
11.26). Cum, surdă şi mută de la Dumnezeu? lată că ea a luat această stare a 
ei din mâna lui Dumnezeu. 

Un credincios era închis în timpul unor prigoane şi a murit ca martir. 
Fiind în închisoare, i-au adus capul tăiat al băiatului lui mai mare. În 
batjocură, prigonitorii i-au pus înainte capul însângerat al băiatului lui şi l-au 
întrebat dacă îl cunoaşte. Acela, îndurerat, a răspuns că da şi, sărutând pe 
frunte capul însângerat al băiatului lui, a adăugat:„Aşa voieşte Domnul! Voia 
Lui este bună, El nu-mi poate face nici mie, nici alor mei, niciodată nedreptate 
şi va face ca bunătatea şi îndurarea să ne însoțească în toate zilele vieții 
noastre!"Este Domnul ames-tecat în una ca aceasta? Numai prin har, printr-un 
mare har, poate lua cineva aceasta din mâna lui Dumnezeu. 

„Abate-Ţi loviturile de la mine! Mă sfârşesc sub loviturile mâinii 
Tale."Este ca un copil care se roagă: „Nu mai da, iată ce vânătăi am pe spate, 
iată ce semne mi-a făcut nuiaua!" Iată nişte cuvinte foarte mişcătoare. De aceea 
cineva zicea că, în astfel de cazuri, Tatăl îşi aruncă nuiaua în foc. 

Şi face o observaţie:„Când pedepseşti pe om şi-l dojeneşti pentru 
fărădelegea lui, îi prăpădeşti, ca molia, frumuseţea lui". Închipuiţi-vă că aţi 
lăsat o haină undeva, aţi plecat şi după un timp oarecare veniți înapoi şi găsiți 
toată haina roasă de molii. Ce mai faci atunci cu ea? Tot aşa, când vine peste 
om pedeapsa lui Dumnezeu, lovitura lui Dumnezeu, atunci frumusețea acelui 
om este ca roasă de molii. După o boală, după o suferință, după altceva, s-a 
dus frumusețea de care avea atâta grijă şi o admira în oglindă, în altă parte, 
David spune că s-a gârbovit, dar aici spune că omului i se prăpădeşte 
frumusețea ca roasă de molii, când îl pedepseşte Dumnezeu. Dumnezeu nu Se 
joacă atunci când pedepseşte. 

„Ascultă-mi rugăciunea, Doamne, şi pleacă-Ţi urechea la strigătele mele! 
Nu tăcea în fața lacrimilor mele!'Se zice că lacrimile sunt arma irezistibilă a 
celor slabi. Copilul foloseşte această armă şi reuşeşte în ce doreşte; femeia 
foloseşte această armă şi reuşeşte şi ea; cerşetorul o foloseşte şi el, şi reuşeşte. 
Păcătosul, când se întoarce la Dumnezeu şi după aceea, când este credincios, 
foloseşte această armă şi reuşeşte. Şi pentru că plânge acum, psalmistul cere 
ca Domnul Dumnezeu să nu fie surd în fața lacrimilor lui. 

„Căci sunt un străin înaintea Ta, un pribeag, ca toți părinţii 
mei." Dumnezeu este Stăpânul cerului şi al pământului, şi totuşi este privit ca 
un străin. Pornirea omului este să-L alunge, ca să-şi poată face de cap. „Sunt 
un străin înaintea Ta, un pribeag." Străin este cel care trece printr-o ţară, dar 
nu este locuitor al țării aceleia. Şi noi suntem în lume străini şi călători, de 
aceea nu ne amestecăm în treburile ei: aşa ne învață Duhul Sfânt prin Sfânta 


Scriptură. Străinul nu se împovărează cu bagaje multe; dacă el cumpără ceva, 
cumpără lucruri de preț, dar nu mari şi grele, care să-i îngreuieze mersul. 
Suntem străini şi călători şi inima noastră este acolo unde este comoara 
noastră. 

„Abate-Ţi privirea de la mine."Altădată spune: Priveşte, uită-Te la mine! 
Acum însă zice:„Abate-ţi privirea!",privirea mânioasă, supărată, 
pedepsitoa-re.„Şi-mi voi redobândi puterea", mă voi înviora,,înainte de a mă 
duce, ca să nu mai fiu”. 

Ceea ce am vrut să scot în evidenţă în psalmul acesta, a fost că, deşi 
amărât până în măduva oaselor, psalmistul doreşte un singur lucru: să nu 
păcătuiască. Când eşti amărât, supărat, uşor poţi păcătui. Cineva spunea: „Ai 
parte că sunt supărat, altfel ți-aş arăta eu!'Cei care sunt taţi, cele care sunt 
mame, să ia seama la lucrul acesta! 

Un împărat, când era supărat, nu scotea o vorbă până nu număra în 
gând până la douăzeci sau treizeci, şi după aceea vorbea. 

Putem să ajungem în împrejurări de acestea, de tulburare, de 
amărăciune, de îndoială, de necre-dinţă. Trebuie să fim mereu cu mare atenţie, 
inima şi limba trebuiesc bine strunite, altfel ne pot duce în prăpastie. De la un 
suflet amărât şi deznădăjduit pot să pornească vorbe care, ca şi scânteile, pot 
sări până departe şi pot produce nenorociri. De aceea trebuie să fim cu multă 
atenție asupra căilor noastre şi să veghem ca să nu păcătuim. Şi dacă voi fi 
amărât, necăjit, disperat, de un singur lucru să am grijă mare: să nu 
păcătuiesc cu limba. În astfel de împrejurări nu este bine să deschizi gura către 
oameni, s-o deschizi însă către Dumnezeu. 

Un frate amărât a venit să viziteze pe un alt frate amărât. Când să plece, 
acela i-a spus:„Când vei mai fi amărât, te rog să nu mai vii pe la mine. Tu 
amărât, eu amărât, ce ne facem?"Şi totuşi acel frate va fi căutat mângâiere, dar 
n-a găsit-o la acela care era în aceeaşi stare ca el. La Domnul este mângâiere în 
toate împrejurările. 

După plecarea mea. 

Faptele Apostolilor 20:17-38 

Puţine locuri din Cuvântul lui Dumnezeu sunt aşade duioase ca aceste 
rânduri şi cine are o inimă simțitoare nu poate să citească aceste versete fără 
să fie adânc mişcat, poate chiar până la lacrimi. Aici se arată marea iubire a lui 
Pavel față de cei din Efes, unde lucrase mult timp, față de bătrânii din Efes pe 
care-i adunase la Milet, îi cunoştea desigur pe fiecare pe nume. Acum îşi ia 
rămas bun de la ei. Aceia s-au arătat şi ei plini de iubire față de Pavel, erau 
îndurerați că Pavel pleacă dintre ei, poate pentru totdeauna. Aşa este 
dragostea: când se despart unii de alții, dragostea suferă, dragostea plânge. 

Dar arătarea dragostei apostolului are în ea şi ceva trist, care avea să se 
adeverească în viitor, anume în două lucruri: „Ştiu că după plecarea mea se vor 
strecura între voi lupi răpitori, care nu vor cruța turma'şi,„se vor scula din 
mijlocul vostru oameni care vor învăța lucruri stricăcioase, ca să tragă pe 
ucenici după ei.'lată tristețea care le umplea inimile cu ocazia despărțirii. 

Dinafară se vor strecura printre ei lupi răpitori, dinăuntru se vor scula 
oameni cu învățături stri-cate, deci primejdii dinafară şi primejdii dinăuntru. 


În adevăr, istoria ne arată cum s-au strecurat între ei lupi răpitori. 
Adunările au fost năpădite de oameni care au urmărit interesele lor şi, când 
numărul acestora s-a mărit, au făcut prăpăd. Dom-nul Isus însuşi a spus 
lucrul acesta; El a vorbit de păsările care îşi vor face cuiburi în ramurile de 
muştar. Sămânța de muştar a crescut anormal: s-a făcut un copac mare, în 
care au venit păsările cerului să se adăpostească. Păsările cerului înfăți-şează 
rapacitatea, furtul: vrabia fură, uliul fură, coțofana fură, eretele fură; şi 
înfăţişează pe oame-nii care caută să trăiască pe spinarea altora. 

Acum, când, după veacuri, vedem unde a ajuns creştinătatea de astăzi, 
suntem mult ajutaţi să înțelegem Cuvântul lui Dumnezeu. Cei de odinioară 
poate nu-şi vor fi dat seama de greutatea unor astfel de cuvinte; noi însă, 
trăind în timpul decadenţei în care se găseşte creştinătatea de astăzi, avem 
putinţa să vedem unde a ajuns pentru că n-a ținut seama de cele ce i s-au spus 
mai dinainte. I s-a spus că vor veni lupi răpitori, care vor sfâşia turma, o vor 
mânca; vor fi păstori care se vor păstori pe ei înşişi, oameni care vor căuta 
numai foloasele lor, vor căuta să-şi facă o situație. 

Aceşti lupi mai înfăţişează şi pe cei care vor să facă partide. Lucrul acesta 
a fost şi este o mare nenorocire pe capul adunărilor. Aceştia sunt oameni lipsiți 
de smerenie şi chiar de bunul simț. Peste tot este lucrul acesta şi dacă nu s-a 
arătat încă în aşa fel încât să izbească privirile, este din pricină că Dumnezeu i- 
a împiedicat: dar începuturi, pe ici, pe colo, se văd. Între unii frați dezbinările 
se țin lanţ. Repet, sunt oameni lipsiți de smerenie, având în ei un duh de 
anarhie şi le lipseşte şi buna creştere. Dacă fiecare ar da respect altora, dacă 
fiecare ar rămâne la locul lui, pornirile acestea ar fi stăvilite. 

Dumnezeu ştie să potolească toate. Se cade însă să învăţăm din pățania 
altora. 

Pe de altă parte se vor ridica dintre ei oameni cu învățături stricăcioase, 
ca să atragă pe ucenici de partea lor. Partidele se fac şi prin învățături 
stricăcioase. Sunt, în adevăr, unii frați plini de râvnă, care vorbesc din 
Scriptură, însă trebuie controlați. Adeseori ne vine greu să intervenim, căci n- 
am vrea ca fratele să fie înjosit. Când însă te duci pe unde a fost el şi vezi că a 
pus pe credincioşi sub o lege oarecare, atunci te vezi nevoit să dărâmi spusele 
lui. 

Fraţii trebuie să înveţe să se suporte unii pe alții, să aibă înțelegere unii 
pentru alții, ca să rămână în pace. 

Omul aleargă după senzațional, căci i se urăşte cu hrana simplă. Ne 
aducem aminte ce spune apos-tolul Pavel lui Timotei. Pe cât se pare, 
ascultătorii lui Timotei se saturaseră de ceea ce le spunea el. Fiecare om are un 
număr de idei şi le foloseşte când predică. Aşa a avut şi Timotei; iar ascultătorii 
de la un timp nu prea erau mulțumiți. Timotei nu va fi avut darul de învățător, 
dar avea pe cel de evan-ghelist. Timotei se va fi plâns lui Pavel:„,Ce să le fac? De 
unde să le mai dau? Eu atâta pot, n-am dar de învățător”. Atunci Pavel îi 
spune:,„Fă lucrarea unui evanghelist'(2 Timotei 4:5), adică aşa: acesta îţi este 
darul, rămâi la el; fă ce poți. 

— Dar iată, sunt şi suflete care vor mai mult şi spun:„Astea le ştim noi 
bine". Un frate a spus altuia: „Dumneata numai evanghelizezi. Dar omul se 


satură mâncând numai un fel de mâncare". Acela a răspuns atunci:,„Şi 
credincioşii au nevoie să fie evanghelizați. Nu tre-buie oare să se adâncească tot 
mai mult rădăcinile Evangheliei în ei?" 

Învățăturile abătute de la Cuvânt sunt cam ceea ce erau pentru evreii din 
pustie, prazul, ceapa, pepenii din Egipt.„Ni s-a săturat sufletul de această 
hrană proastă (mana)'(Numeri 21:5). Doreau după castraveţii, pepenii, prazul, 
ceapa, usturoiul din Egipt (Numeri 11:5); nu mai vorbim de oalele cu carne. 

Astfel de lucruri se introduceau la început sub o formă slabă, dar mai pe 
urmă din ce în ce mai stăruitor amintite, iar punctul central, jertfa de pe 
Golgota, tot mai mult lăsată la o parte. 

În creştinătatea de astăzi câţi au introdus lucruri stricăcioase, ca să 
atragă pe ucenici de partea lor! Creştinătatea a devenit un Babilon, fiecare vine 
cu pretenţia că ce are el nu mai are altul, în timp ce Domnul Isus este un 
necunoscut. 

Este un mare har pentru noi că putem fi împreună şi pot să circule între 
noi aceleaşi idei. Domnul poate să ne ţină şi mai departe laolaltă, ca să n- 
ajungem răzlețiți şi să nu mai putem fi un duh şi o simţire. 

Eu sunt cu voi în toate zilele „Şi iată, Eu sunt cu voi în toate zilele, până 
la sfârşitul veacului"(Matei 28:20) 

Sunt cuvinte pe care le-a spus Domnul Isus ucenicilor Săi când era să Se 
înalțe la cer, cuvinte pline de încurajare pentru ucenici, pentru că ştia că-i lasă 
într-o lume care le era vrăjmaşă, iar ei trebuiau să răspândească înjur 
dragostea Lui, harul Lui. Se putea să-i cuprindă frica atunci când aveau să 
vadă cum se ridică lumea împotriva lor, de aceea El le-a dat acest cuvânt care 
rămâne o binecuvântare în toate timpurile, în toate împrejurările:„Eu sunt cu 
voi în toate zilele, până la sfârşitul veacului”. 

Când Moise călătorea prin pustie, a auzit pe Dumnezeu spunându-i: „Am 
să trimit un înger cu voi". Dar Moise nu s-a încrezut în înger şi a spus:„Nu ne 
lăsa, Doamne, să plecăm de aici, dacă nu mergi Tu însuţi cu noi! ' Atunci 
Dumnezeu S-a lăsat înduplecat şi a mers cu ei. 

Domnul Isus n-a lăsat pe ucenici în grija altor oameni, ci i-a ținut în grija 
Lui şi apoi a spus că este cu ei în toate zilele, până la sfârşit. Nu ştiu câtă 
putere se va fi revărsat în sufletele lor prin aceste cuvinte, dar este de înțeles că 
pentru toți ucenicii, din toate timpurile, acesta a fost un cuvânt ales, un cuvânt 
de seamă. Da, avem nevoie de un Con-ducător, de un însoțitor pe cale; El nu ne 
va lăsa singuri, ci va fi întotdeauna cu noi. 

Iosif şi Maria au mers fără Domnul Isus o distanţă a drumului, când s-au 
întors din Ierusalim, dar nu s-au simțit bine.„Copile, pentru ce ne-ai făcut aşa? 
lată, tatăl Tău şi eu Te-am căutat cu mare îngrijorare". Nu s-au simţit bine fără 
Domnul Isus, căci numai cu El viața capătă înțeles. 

Prin Munţii Alpi se oferă conducători care să-i îndrume pe cei 
necunoscători, dornici de urcuş. Conducătorii sunt oameni exersați, foarte 
pricepuți şi încercaţi, de multe ori ei trec pe lângă prăpăstii adânci şi se leagă 
unii de alţii ca să se ajute în călătoria lor. Cu toată priceperea lor, pot totuşi să 
alunece şi să târască după ei pe cei legaţi de ei şi să cadă toţi în prăpastie. Dar 
Domnul Isus nu este aşa, El este în toate zilele cu noi şi El nu ne poate lăsa să 


cădem în prăpastie, căci El însuşi nu poate cădea în prăpastie, El este Cel 
Atotputernic. 

„Eu sunt lumina lumii; cine Mă urmează pe Mine nu va „cădea" în 
întuneric, ci va avea lumina vieţii”. El cunoaşte lumea şi ispitele ei, dar are şi 
puterea să ne ferească de ele sau să ne scoată din ele. Domnul Isus este un 
Mântuitor puternic din păcat şi din ispite. 

Se zice că vapoarele, când trec pe la ecuator, au o serbare deosebită în 
clipele acelea, căci cerul se schimbă, este altul în acea parte a pământului. Dar 
şi pentru noi, când ne-am întors la Dumnezeu, cerul a devenit altul; înainte 
nu-l cunoşteam deloc, acum însă putem spune:„Către cer, către cer e, Isuse, 
dorul meu". 

Domnul Isus este în toate zilele cu noi, un ajutor în nevoi şi în greutăți. 
Ucenicii erau pe mare, în furtună, care amenința să-i înece, dar Domnul Isus, 
care dormea pe un căpătâi, Se scoală îndată şi zice: „Taci, fii liniştită!'Şi îndată 
apele s-au potolit. El nu ne uită, El are gânduri bune pentru noi, gânduri de 
iubire, El este un ajutor care nu lipseşte niciodată în nevoi. 

În casa Mariei, a Martei şi a lui Lazăr a intrat moartea. Dacă Ela 
îngăduit să intre moartea acolo, a fost un prilej pentru El să-Şi arate puterea şi 
să Se descopere şi mai clar familiei din Betania. 

El a hrănit mii de oameni în pustie cu câteva pâini şi câțiva peşti, iar 
cântarea creştină spune:,El pasărea hrăneşte şi toți crinii îmbracă El". 

Şi El ne vorbeşte în boală, când suntem bolnavi. Sunt plante care nu-şi 
dau mirosul decât atunci când le sfărâmi. Tot aşa, sunt credincioşi care în 
împre-jurări grele se arată cât de credincioşi sunt; zdrobiţi oarecum prin 
suferință, ei dau parfumul credinţei pe care o au. 

Pe unii din noi, El ne trece Iordanul în țara făgăduinței lui Dumnezeu. Şi 
am citit în această privință o întâmplare care mi-a mers la inimă. Era un băiețel 
care s-a dus la un coleg al lui, să-şi facă lecţiile împreună şi, pe când şedeau ei 
acolo, deodată s-a făcut un întuneric, cum se face deseori la munte, nori groşi 
au venit şi a început o ploaie torențială. Valea s-a umplut de apă şi băieţelul se 
gândea cu groază: Ce mă fac, cum mai ajung acasă? Şi tremura de frică. Dar în 
timp ce el tremura, vede pe fratele lui mai mare, îmbrăcat într-o manta groasă 
şi cu un felinar în mână: venise să-l ia. L-a luat în brațe, l-a băgat sub manta şi 
a trecut cu el prin apele acelea mari. El a răsuflat uşurat când a văzut pe 
fratele lui cel mare că a venit la el, ca să-l ducă în braţe. Şi aşa a ajuns acasă. 

Şi eu mă gândesc, ca om: când se va face întuneric mare în jurul nostru, 
când vor începe greutăţile bolii să năpădească, să ne distrugă, Domnul Isus 
poate să vină să ne ridice sufletul, să ne ridice chiar pe mâini, ca nu cumva să 
ne împiedicăm piciorul de vreo piatră. 

Aceasta îmi este nădejdea, că Domnul nostru va fi cu noi în toate zilele, 
până la sfârşitul veacului. Va fi desigur şi atunci când primejdia va fi mai mare 
şi când frica morții ne va fi copleşit. Frica morții nu ne stăpâneşte, totuşi este 
natural ca unul sau altul dintre noi să fie îngrozit de moarte. Gemeni în trupul 
acesta din pricina stricăciunii care-l ame-ninţă, dar nu gemem pentru sufletul 
nostru care va merge în locaşurile veşnice. 


SFÂRŞIT 


